open-index/open-wikipedia-markdown huggingface dataset:
হৈমৱতী সেন

**হৈমৱতী সেন** (১৮৬৬ – ৫ আগষ্ট ১৯৩৩) জন্ম নাম: হৈমৱতী ঘোষ, এগৰাকী ভাৰতীয় চিকিৎসক। 

## প্ৰাথমিক জীৱন
হৈমৱতী ঘোষৰ জন্ম হৈছিল বংগ প্ৰেচিডেন্সিৰ (বৰ্তমান বাংলাদেশ) খুলনা জিলাত। তেওঁৰ পিতৃ আছিল জমিদাৰ আৰু কুলীন কায়স্থ জাতিৰ এজন চহকী লোক। তেওঁ অতি কম বয়সতে বিধৱা হৈছিল আৰু বেনাৰসত শিক্ষয়িত্ৰী হিচাপে প্ৰশিক্ষণ লৈছিল। দ্বিতীয় বিবাহৰ পিছত তেওঁ কলিকতাৰ কেম্পবেল মেডিকেল কলেজত পঢ়িছিল, আৰু ১৮৯৪ চনত শ্ৰেণীৰ শীৰ্ষস্থান দখল কৰি স্নাতক ডিগ্ৰী লাভ কৰিছিল।

## কেৰিয়াৰ
১৮৯৪ চনৰ পৰা ১৯১০ চনলৈকে হুগলীৰ লেডী ডাফৰিন মহিলা চিকিৎসালয়ত তেওঁ চিকিৎসক আছিল আৰু ১৯৩০ চনৰ আৰম্ভণিৰ পৰা তেওঁৰ মৃত্যুৰ আগলৈকে চিনছুৰাত ব্যক্তিগত চিকিৎসালয়ত কাম কৰিছিল। ১৯২০ চনত তেওঁ নিজৰ সংগ্ৰাম আৰু সকলো যুৱতীৰ প্ৰতি থকা চিন্তাৰ বিশদ বিৱৰণ দি এখন "মূল্যবান" স্মৃতিগ্ৰন্থ লিখিছিল: “কেৱল মই নাৰী হোৱাৰ বাবেই এই সকলোবোৰ কষ্ট পাব লাগে নেকি? কোনোবাই এজন পুৰুষৰ ওপৰত ইমান দুখ কষ্ট দিলেহেঁতেননে? মই কাৰ পত্নী বা কাৰ কন্যা বুলি তেওঁলোকে কিয় ইমান চিন্তিত?" তেওঁৰ স্মৃতিগ্ৰন্থখন বাংলা আৰু... বহু বছৰৰ পিছত ২০০০ চনত ইংৰাজী ভাষাত প্ৰকাশ পাইছিল।

## ব্যক্তিগত জীৱন
হৈমৱতী ঘোষে দুবাৰ বিয়া পাতিছিল। ৯ বছৰ বয়সত তেওঁৰ প্ৰথম বিবাহ হৈছিল আৰু দুগৰাকী কন্যা সন্তান থকা এজন বিপত্নীকৰ সৈতে আৰু এবছৰৰ পাছত তেওঁ এগৰাকী শিশু বিধৱা হৈ পৰিছিল। স্বামী, পিতৃ-মাতৃ, ভাই-ভনী বা শহুৰেকৰ সহায় অবিহনে তেওঁ বেনাৰসৰ এখন বিধৱা ঘৰত সহায় বিচাৰি ব্ৰাহ্ম সমাজত যোগদান কৰে। ১৮৯০ চনত তেওঁ পুনৰ বিয়া কৰায়, কুঞ্জাবিহাৰী সেনৰ সৈতে। তেওঁলোকৰ একেলগে পাঁচটা সন্তান জন্ম হয়। হৈমৱতী সেনৰ মৃত্যু হয় ১৯৩২ চনত (বা ১৯৩৩ চনত), ষাঠিৰ দশকত।
## তথ্য সূত্ৰ

শ্ৰেণী:চিকিৎসাবিদ
শ্ৰেণী:ভাৰতীয় চিকিৎসক
শ্ৰেণী:নাৰী
শ্ৰেণী:মৃত ব্যক্তি
স্মৃতি মোৰাৰকা

**স্মৃতি মোৰাৰকা**  ;হাতেৰে বোৱা কাপোৰ পুনৰুজ্জীৱিত কৰি মানসিক স্বাস্থ্যৰ উন্নতি সাধন কৰা এগৰাকী ভাৰতীয় সমাজ কৰ্মী। ২০১৯ চনত ভাৰতৰ ৰাষ্ট্ৰপতিয়ে আন্তৰ্জাতিক নাৰী দিৱসৰ দিনা তেখেতে আগবঢ়োৱা আদৰ্শৰ স্বীকৃতি স্বৰূপে "মহিলা শক্তি বঁটা" নাৰী শক্তিৰ সন্মানেৰে সন্মানিত কৰে।

## জীৱন
মোৰাৰ্কাই ৱেলহাম গাৰ্লছ স্কুল,[বিফল পৰীক্ষণ] ছফিয়া কলেজ ফৰ উইমেন আৰু কলকাতাৰ লৰেটো কলেজত শিক্ষা গ্ৰহণ কৰিছিল য'ত তেওঁ ইতিহাস আৰু ৰাজনীতি বিজ্ঞান অধ্যয়ন কৰিছিল। তাইৰ পৰিয়ালে শিল্প সংগ্ৰহ কৰিছিল। মাকে বাৰাণসীত ইণ্ড’লজী, ধৰ্ম আৰু সাংস্কৃতিক অধ্যয়নৰ বিশেষীকৃত এখন ৰাষ্ট্ৰীয় প্ৰতিষ্ঠান স্থাপন কৰিছিল। কাৰ্চীত তেওঁ এনে কিছুমান শিপিনীক সাক্ষাত কৰিছিল যিসকলে নিজৰ তাঁতশালত বোৱা কামৰ বাবে ক্ৰেতা বিচাৰি পোৱা নাছিল ।

মোৰাৰ্কাই ১৯৯৮ চনত "তন্তুবি" নামৰ এটা ব্ৰেণ্ড আৰম্ভ কৰিছিল যাৰ লক্ষ্য আছিল তেওঁলোকৰ বোৱা কাপোৰ বিক্ৰী কৰা, যদিও এই উদ্যোগটো সাধাৰণতে অৱনতি অভিমুখী হৈছিল।  "তন্তুবি" হৈছে এটা সংস্কৃত শব্দ যাৰ অৰ্থ "তাঁতি"। তেওঁ তন্তুবিক নিজৰ তৃতীয় সন্তানৰ দৰে বিবেচনা কৰিছিল, আৰু তেওঁৰ সৈতে কাম কৰা ৮০-১০০ গৰাকী তাঁতীৰ দ্বাৰা তাঁতশালত সৃষ্টি কৰা শিল্প কৰ্মৰ বাবে  সপ্তাহৰ ছয় দিন ব্যস্ত হৈ থাকে।

তেওঁ উপলব্ধি কৰিলে যে তেওঁ ব্যৱসায় কৰাৰ ধৰণটো উন্নত কৰাৰ প্ৰয়োজন আছে। তেওঁ জানিছিল যে যদিও হাতেৰে বোৱা সামগ্ৰীবোৰ ব্যয়বহুল হ'ব লাগিব, কিন্তু তেওঁ দেখিছিল যে ইয়াৰ গুণগত মান অতুলনীয়, যদিও উদ্যোগটো "এডাল সূতাৰ ওপৰত অৱলম্বিত"। পূৰ্বে কাপোৰবোৰ ডিলাৰসকলে অতি সস্তাতে কিনিছিল আৰু তাৰ পিছত অধিক দামত বিক্ৰী কৰিছিল। তেওঁ তাঁতিসকলৰ বাবে ন্যায়সংগত লাভ নিশ্চিত কৰা এক নতুন মডেল গঢ়ি তুলিলে। প্ৰায় ৫০,০০০ টকাত বিক্ৰী হোৱা শাৰী সৃষ্টিত মনোনিৱেশ কৰাৰ সিদ্ধান্ত লয়। 

২০১৯ চনত তেওঁক নাৰী শক্তিপুৰস্কাৰ বঁটা প্ৰদান কৰা হয়। ৰাষ্ট্ৰপতি ভৱনত "২০১৮" বঁটা প্ৰদান কৰে ভাৰতৰ ৰাষ্ট্ৰপতিয়ে। প্ৰধানমন্ত্ৰী নৰেন্দ্ৰ মোডী উপস্থিত আছিল। মৰাৰ্কা মানসিক স্বাস্থ্যৰ সৈতে জড়িত মনোৎসৱ ফাউণ্ডেশ্যনৰ এগৰাকী ট্ৰাষ্টী।

## ব্যক্তিগত জীৱন
উদ্যোগপতি গৌতম আৰ মোৰাৰকাৰ সৈতে তেওঁৰ বিবাহ হয়।  তেওঁলোকৰ দুটা সন্তান আছে।[citation needed]

## তথ্যসূত্ৰ
স্পিঅ'

**স্পিঅ**' (প্ৰাচীন গ্ৰীক: Σπειώ, ইংৰাজী: Spio; আক্ষৰিক অৰ্থ: 'গুহাত বাস কৰা'[1]) নেৰিয়াছ আৰু অ'চেনিড ড'ৰিছৰ ৫০ গৰাকী নেৰেইডৰ ভিতৰত অন্যতম, সাগৰীয় নিম্ফ কন্যা। তেওঁক স্পেইঅ' (Speio) আৰু স্পেঅ' (Speo) বুলিও কোৱা হয়৷

## কিংবদন্তি
হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত স্পিঅ'ও আছিল বুলি উল্লেখ কৰা হৈছে।

কিছুমান বিৱৰণীত স্পিঅ' আৰু তেওঁৰ ভগ্নী থেলিয়া, নেছাইয়া আৰু চাইমোড'চৰ সৈতে মিলি চাইৰিনৰ সমদলত অংশগ্ৰহণ কৰিছিল৷ পৰবৰ্তী সময়ত পিছলৈ তেওঁলোক চাৰিও গৰাকীয়ে তেওঁলোকৰ অন্য ভগ্নী থেটিছ, মেলাইট আৰু পেনোপিয়াৰ সৈতে মিলি নায়ক ইনিয়াছ আৰু তেওঁৰ দলটোক সামুদ্ৰিক ধুমুহাৰ সময়ত সহায় কৰিবলৈ সক্ষম হৈছিল।

## তথ্য সংগ্ৰহ

শ্ৰেণী:গ্ৰীক কিংবদন্তি
ছউ ছা

**ছাউ ছা** এফ আৰ চি এছ/এম বি ই, () আছিল এগৰাকী বাৰ্মিজ চিকিৎসক, ধাত্ৰী, চিকিৎসালয়ৰ প্ৰশাসক, খ্ৰীষ্টান মিছনেৰী, ভোটাধিকাৰৰ হকে কওঁতা আৰু চৰকাৰী বিষয়া। ডাঃ ছউ ছা আছিল উচ্চ চিকিৎসা বিজ্ঞানৰ ডিগ্ৰী লাভ কৰা প্ৰথমগৰাকী বাৰ্মিজ মহিলা, আৰু ঔপনিৱেশিক সংসদৰ উচ্চ সদনত কাৰ্যনিৰ্বাহ কৰা প্ৰথমগৰাকী মহিলা।
## প্ৰাথমিক জীৱন
ছউ ছা বাৰ্মিজ খ্ৰীষ্টান পিতৃ-মাতৃৰ কন্যা আছিল.। তেওঁৰ পিতৃ প’ ছ প্ৰ’মৰ এজন চৰকাৰী বিষয়া (উণ্ডাউক) আছিল। ব্ৰিটিছ বাৰ্মাৰ ৰেংগুনৰ বেপ্টিষ্ট পৰিচালিত জুডছন কলেজৰ পৰা স্নাতক ডিগ্ৰী লাভ কৰা প্ৰথমগৰাকী মহিলা। কলিকতাৰ চিকিৎসা মহাবিদ্যালয়ত পঢ়িবলৈ তেওঁ মিছনেৰী বৃত্তি লাভ কৰে, য'ত তেওঁ ১৯১১ চনত চিকিৎসাৰ অনুজ্ঞাপত্ৰ লাভ কৰা প্ৰথমগৰাকী বাৰ্মিজ মহিলা হিচাপে পৰিগণিত হয়। ডাবলিনৰ ৰয়েল কলেজ অৱ ফিজিচিয়ান এণ্ড চাৰ্জনত জনস্বাস্থ্যৰ অধিক প্ৰশিক্ষণ লাভ কৰে, য'ত তেওঁ "ফেল'শ্বিপ লাভ কৰা প্ৰথম বাৰ্মিজ ছাত্ৰী" আছিল।
## চিকিৎসা কেৰিয়াৰ আৰু মিছন কাৰ্যকলাপ
১৯১৩ চনত ৰেংগুনলৈ উভতি অহাৰ সময়ত ছউ ছা বাৰ্মাৰ একমাত্ৰ মহিলা চিকিৎসক বুলি কোৱা হৈছিল। ১৯১৪ চনৰ পৰা ১৯২১ চনলৈকে তেওঁ ৰেংগুনৰ লেডী ডাফেৰিন প্ৰসূতি চিকিৎসালয়ৰ অধীক্ষক আছিল। চিকিৎসালয়খনৰ নাৰ্ছসকলৰ ভিতৰত তেওঁৰ ভনীয়েক আৰু ভাগিনীয়েক আছিল। তেওঁ মিডৱাইফাৰী (১৯২১) নামৰ এখন পাঠ্যপুথি প্ৰকাশ কৰে। ১৯২১ চনৰ পিছত ৰেংগুনত তেওঁৰ ব্যক্তিগত চিকিৎসালয় আছিল আৰু এখন চেৰিটি হাস্পতাল চলাইছিল। দ্বিতীয় বিশ্বযুদ্ধৰ সময়ত যুদ্ধত মৃত্যু হোৱা লোকৰ চিকিৎসা কৰিছিল।

১৯২১ চনত ছউ ছাই আমেৰিকা ভ্ৰমণ কৰে। তেওঁ আইঅ’ৱাৰ ডেচ মইনেছত অনুষ্ঠিত হোৱা উইমেনছ আমেৰিকান বেপ্টিষ্ট ফৰেইন মিছনেৰী ছ'চাইটিৰ সমাৱেশত অংশ লৈছিল, ভাৰত আৰু বাৰ্মাত সংস্থাটোৰ কামক প্ৰতিনিধিত্ব কৰিছিল। অধিৱেশনলৈ যোৱাসকলে তেওঁক ৰেংগুনৰ মিছন স্কুলৰ ছাত্ৰ-ছাত্ৰীসকললৈ ঘূৰাই নিবলৈ প্ৰায় ৮০০ ইংৰাজী ভাষাৰ খণ্ড আৰু আলোচনীৰ চাবস্ক্ৰিপচনৰ গ্ৰন্থ উপহাৰ (বুক শ্বাৱাৰ) দিছিল। নিউয়ৰ্কৰ লেক মহংকত আন্তৰ্জাতিক মিছনেৰী পৰিষদৰ বৈঠকত তেওঁ কাৰ্যনিৰ্বাহ কৰিছিল। জনছ হপকিন্স বিশ্ববিদ্যালয়ত চিকিৎসা বিজ্ঞানৰ অধিক অধ্যয়ন কৰে। কোৱা হয় যে তেওঁ প্ৰথমগৰাকী বাৰ্মিজ মহিলা যিয়ে "বিশ্ব ভ্ৰমণ কৰিছিল"।
## ৰাজনীতি
১৯২৬ চনত গঠন হোৱাৰ সময়ত অল-বাৰ্মা বেপ্টিষ্ট উইমেন মিছনেৰী ছ’চাইটিৰ কাৰ্যবাহী সমিতিৰ সদস্য হিচাপে তেওঁ কাৰ্যনিৰ্বাহ কৰিছিল। ১৯২৭ চনত তেওঁ ফাৰ ইষ্টাৰ্ন এছ'চিয়েচন অৱ ট্ৰপিকেল মেডিচিনৰ সপ্তম কংগ্ৰেছৰ বাৰ্মা স্থানীয় সমিতিত কাৰ্যনিৰ্বাহ কৰে। ১৯৩৪ চনত বাৰ্মাত, লণ্ডনৰ উইমেনছ ফ্ৰিডম লীগ ক্লাবত, আৰু ব্ৰিটিছ ঔপনিৱেশিক শাসনৰ অধীনত বাৰ্মা ভাৰতৰ পৰা প্ৰশাসনিকভাৱে পৃথক হোৱাৰ বিষয়ে সভাত প্ৰতিনিধি হৈ থকাৰ সময়তে তেওঁ বাৰ্মাত বিবাহিত মহিলাৰ ভোটাধিকাৰৰ সপক্ষে কথা কয়। "আমি অন্য অৰ্হতাৰ ওপৰত ভোট দিয়া সকলো পুৰুষৰ পত্নীৰ বাবে নাৰী ভোটাধিকাৰ দাবী কৰোঁ," তেওঁ ঘোষণা কৰে আৰু লগতে কয় যে "পুৰুষৰ সৈতে সমান মৰ্যাদাৰ নীতিত আমি মহিলাৰ বাবে আসন সংৰক্ষিত কৰাৰ একেবাৰেই পক্ষপাতী নহয়।" ১৯৩৭ চনত ছউ ছা বাৰ্মিজ চেনেটৰ উচ্চ সদনলৈ নিৰ্বাচিত হয়, তেওঁ ইয়াৰ প্ৰথম মহিলা বিধায়িকা।

১৯৩৫ চনৰ ৩ জুনত ডাঃ ছ' ছাই এম বি ই লাভ কৰে।

## ব্যক্তিগত জীৱন
১৯৬২ চনৰ ২৮ ফেব্ৰুৱাৰীত ছাউ ছাৰ মৃত্যু হয়; তেওঁৰ বয়স আছিল ৭৭ বছৰ (৭৮ বছৰত)।[9]

## তথ্য সূত্ৰ

শ্ৰেণী:বাৰ্মাৰ ব্যক্তি
শ্ৰেণী:চিকিৎসাবিদ
শ্ৰেণী:মৃত ব্যক্তি
শ্ৰেণী:প্ৰথম মহিলা চিকিৎসক
সুনীতা দেৱী (ৰাজমিস্ত্ৰী)

**সুনীতা দেৱী**  ( জন্ম ১৯৮০) ; এগৰাকী ভাৰতীয় ৰাজমিস্ত্ৰী যিয়ে শৌচাগাৰ নিৰ্মাণৰ বাবে সন্মানিত হয়। তেওঁৰ গাঁৱত ৯০% মহিলাৰ শৌচাগাৰৰ সুবিধা নাছিল।  তেওঁৰ পৰিশ্ৰমৰ ফলত, এতিয়া সকলোৰে বাবে শৌচালয়ৰ সুবিধা উপলব্ধ হৈছে। ২০১৯ চনত ভাৰতৰ ৰাষ্ট্ৰপতিয়ে তেওঁক নাৰী শক্তিপুৰস্কাৰ বঁটা প্ৰদান কৰিছিল।

## জীৱন
১৯৮০ চনত জন্মগ্ৰহণ কৰা দেৱীয়ে ৰাজনীতি বিজ্ঞানত স্নাতক ডিগ্ৰী লাভ কৰে। ২০১০ চনত বিয়াৰ পিছত তেওঁৰ নতুনকৈ বিয়া হৈ যোৱা ঘৰ খনত শৌচাগাৰ নথকাৰ বাবে আচৰিত হৈছিল। Her village, Udaypura, was 115&nbsp;km from the state capital Ranchi. তেওঁৰ গাঁও উদয়পুৰা ৰাজ্যৰ ৰাজধানী ৰাঞ্চিৰ পৰা ১১৫ কিলোমিটাৰ দূৰত আছিল। সুনীতাৰ গাঁৱৰ ওচৰ-চুবুৰীয়াসকলৰো একেধৰণৰ অৱস্থা আছিল যদিও শিষ্টাচাৰৰ বাবে তেওঁ এই কথাটো সমস্যা হিচাপে উত্থাপন কৰিবলৈ সক্ষম হোৱা নাছিল। মাত্ৰ ১০% মহিলাৰহে শৌচাগাৰৰ সুবিধা আছিল আৰু বাকীসকলে মুকলি ঠাইত শৌচ কৰিবলগীয়া হৈছিল।

যেতিয়া ২০১৫ চনত স্বচ্ছ ভাৰত মিছন-গ্ৰামীণ (এছ বি এম-জি)কে ধৰি আনসকলে তেওঁৰ গাঁৱত উপস্থিত হৈ শৌচাগাৰৰ কথা ক'বলৈ আৰম্ভ কৰে। মিছনে এটা মুকলি শৌচমুক্ত পৰিবেশ গঢ়ি তুলিব বিচাৰিছিল আৰু তেওঁলোকে এটা গ্ৰাম্য পৰিয়ালে নিৰ্মাণ কৰা প্ৰতিটো শৌচাগাৰৰ বাবে ১২,০০০ টকাৰ অনুদান আগবঢ়াইছিল। 

নাৰী শক্তিৰ প্ৰাপক সকল। পিছৰ শাৰীৰ মাজত দেৱী
দেৱীয়ে এই কামৰ বাবে আগ্ৰহ প্ৰকাশ কৰিলে। তেওঁ ৰাজমিস্ত্ৰী হ’বলৈ প্ৰশিক্ষণ ল’ব বিচাৰিছিল যদিও তেওঁ মহিলা হোৱাৰ বাবে শহুৰেকে আপত্তি কৰিছিল। ৰাজমিস্ত্ৰী হোৱাৰ কামটো পুৰুষে কৰিছিল যদিও বহু ৰাজমিস্ত্ৰীয়ে শৌচাগাৰ সৃষ্টিৰ কামটোক বিশেষ মনোযোগ দিয়া নাছিল আৰু অতি সৰু কাম বুলি গণ্য কৰিছিল। অৱশেষত স্বামীৰ সমৰ্থনত তেওঁ অধ্যৱসায়ী হৈ "ৰাণী মিষ্ট্ৰিছ" (মহিলা ৰাজমিস্ত্ৰী) হৈ পৰে।এই কামত বহুত বিৰোধিতা হৈছিল আৰু কিছুমানে দেৱীক উদয়পুৰা এৰি যাবলৈ কৈছিল কিন্তু  দেৱীয়ে এই কাম এৰি নিদি আন মহিলাকো  আগ্ৰহী কৰিবলৈ চেষ্টা কৰিছিল। দেৱীয়ে আচৰিত হৈছিল যে তেওঁলোকে তেওঁক শৌচাগাৰ নিৰ্মাণ কৰাত আপত্তি কৰিছিল, কিন্তু মহিলাসকলে ৰাস্তাত শৌচ কৰাত কোনো আপত্তি উত্থাপন কৰা নাছিল।

২০১৯ চনত তেওঁক নাৰী শক্তিপুৰস্কাৰ বঁটা প্ৰদান কৰা হয়।
আন্তঃৰাষ্ট্ৰীয় নাৰী দিৱসৰ দিনা ভাৰতৰ ৰাষ্ট্ৰপতিয়ে ৰাষ্ট্ৰপতি ভৱনত "২০১৮" বঁটা প্ৰদান কৰে। এবছৰৰ পিছত ৰাষ্ট্ৰপতিয়ে আন এগৰাকী মহিলা কলাৱতী দেৱীক সন্মান জনায় যিয়ে কানপুৰত শৌচাগাৰ নিৰ্মাণৰ বাবেও ৰাজমিস্ত্ৰীৰ প্ৰশিক্ষণ লৈছিল। বঁটা প্ৰদান অনুষ্ঠানত প্ৰধানমন্ত্ৰীয়ে স্বচ্ছ ভাৰত অভিযানৰ কামক এককভাৱে উল্লেখ কৰে যিয়ে দেৱীক বিশেষ প্ৰশংসাৰ বাবে তেওঁৰ কামৰ প্ৰতি অনুপ্ৰাণিত কৰিছিল।

## তথ্যসূত্ৰ
মে ৰত্নায়েকে

**মে ৰত্নায়েকে** (১৮৯২–১৯৮৮) এগৰাকী শ্ৰীলংকাৰ চিকিৎসক, সেই দেশৰ দ্বিতীয়গৰাকী মহিলা চিকিৎসা বিজ্ঞানৰ ছাত্ৰী আৰু ইয়াৰ প্ৰথম মহিলা চিকিৎসক হিচাপে পৰিচিত। 

## জীৱন
ডাঃ ৰত্নায়েকে কেণ্ডিত ছয় ভাই-ভনীৰ ভিতৰত এজনজন ডি লিভেৰাৰ ঘৰত মে ডি লিভাৰাত জন্মগ্ৰহণ কৰিছিল। শৈশৱত স্থানীয় বিদ্যালয়ত পঢ়িছিল, তাৰ পিছত কলম্বোৰ চিলন মেডিকেল কলেজত মেডিকেল স্কুললৈ গৈছিল। ১৯১৬ চনত এম ডি ডিগ্ৰী লাভ কৰাৰ পিছত জাফনাৰ আমেৰিকান মিছন হাস্পতালত কাম কৰে, তাৰ পিছত লেডী হেভলক হাস্পতাললৈ গুচি যায়। ১৯২৫ চনৰ পৰা ১৯২৭ চনলৈকে ৰয়েল ফ্ৰী হস্পিতাল ফৰ উইমেনৰ ফেলো আছিল। ১৯২৭ চনত বিবাহপাশত আবদ্ধ হোৱা ডাঃ ৰত্নায়েকেৰ তিনিটা সন্তান আছিল, এজন পুত্ৰ আৰু এগৰাকী কন্যা চিকিৎসক হৈছিল আৰু এজন পুত্ৰ চাহ খেতিয়ক হৈছিল। ১৯২৭ চনত তেওঁ লেডী হেভলক হাস্পতালত অস্ত্ৰোপচাৰ বিশেষজ্ঞ হয়। ১৯৩২ চনৰ পৰা ১৯৩৩ চনলৈকে এবছৰ ধৰি ইউনিভাৰ্চিটি অৱ এডিনবাৰ্গ মেডিকেল স্কুলৰ ফেলো আছিল। ফেল'শ্বিপৰ পিছত তেওঁ মুখ্য অস্ত্ৰোপচাৰ বিশেষজ্ঞ হিচাপে পদোন্নতি লাভ কৰে আৰু চিলন বিশ্ববিদ্যালয়ৰ চিকিৎসা বিদ্যালয়ত অধ্যাপক হিচাপে যোগদান কৰে।  ১৯৩০ চনত ড° ৰত্নায়েকে কেইবাখনো আন্তঃৰাষ্ট্ৰীয় আলোচনীত স্ত্ৰীৰোগ সম্পৰ্কীয় প্ৰবন্ধ অৱদান আগবঢ়ায়। 

১৯৪৩ চনত তেওঁ ব্ৰিটিছ মেডিকেল এছ'চিয়েচনৰ চিলন শাখাৰ সভানেত্ৰী নিৰ্বাচিত হয়। তেওঁৰ কেৰিয়াৰৰ বেছিভাগ সময় তেওঁ মেডিকেল উইমেনছ ইণ্টাৰনেশ্যনেল এছ'চিয়েচনৰ অংশ আছিল।

## কৰ্ম
*'এ কেছ অৱ একুয়াৰ্ড আৰ্ট্ৰেছিয়া অৱ দ্য ভেজিনা এণ্ড ইটচ কিউৰ বাই প্লাষ্টিক অপাৰেচন', ইণ্টাৰনেশ্যনেল জাৰ্নেল অৱ অব্ষ্টেট্ৰিক্স এণ্ড গাইনেক'লজি, আগষ্ট ১৯৩৪।
*'এ কেছ অৱ ভেচিকো-ভেজিনেল ফিষ্টুলাৰ ৰিজাল্টিং ফ্ৰম চিম্পল আলচাৰেচন অৱ এ প্ৰ'লেপছ ইন এ অল্ড উইমেন', ব্ৰিটিছ জাৰ্নেল অৱ অব্ষ্টেট্ৰিক্স এণ্ড গাইনেক'লজি, আগষ্ট ১৯৩৪।
*'আম্বিলিকেল ফিষ্টুলা কজড্ বাই এ পেচেণ্ট মেকেল্চ ডাইভাৰটিকুলাম, ব্ৰিটিছ জাৰ্নেল অৱ চাৰ্জাৰী, অক্টোবৰ ১৯৩৬।
## তথ্য সূত্ৰ

শ্ৰেণী:চিকিৎসাবিদ
শ্ৰেণী:মৃত ব্যক্তি
শ্ৰেণী:শ্ৰীলংকাৰ ব্যক্তি
শ্ৰেণী:প্ৰথম মহিলা চিকিৎসক
জোজেফিন নামবুজে

**জোজেফিন নামবুজে** (জন্ম ১৯৩০) () এগৰাকী উগাণ্ডাৰ চিকিৎসক, জনস্বাস্থ্য বিশেষজ্ঞ, শৈক্ষিক আৰু চিকিৎসা গৱেষক। মাকেৰেৰে ইউনিভাৰ্চিটি স্কুল অৱ পাব্লিক হেল্থৰ জনস্বাস্থ্যৰ এমেৰিটাছ অধ্যাপিকা। ১৯৫৯ চনৰ আশে-পাশে চিকিৎসক হিচাপে যোগ্যতা অৰ্জন কৰা প্ৰথমগৰাকী পূব আফ্ৰিকান মহিলা।
## জন্ম আৰু শিক্ষা
কাম্পালাৰ উপকণ্ঠ অঞ্চল নছাম্বিয়াত স্কুলৰ শিক্ষক জোচেফ লুলে আৰু গৃহিণী মাৰিয়া মাগডেলেনা লুলেৰ ঘৰত জন্মগ্ৰহণ কৰিছিল নামবুজেই। তেৰটা সন্তানৰ পৰিয়ালত তেওঁ প্ৰথম সন্তান আছিল। ছেইণ্ট জোচেফ প্ৰাথমিক বিদ্যালয় নছাম্বিয়া, আৰু মাউণ্ট চেণ্ট মেৰী কলেজ নামগুংগাত পঢ়িছিল। নামগুংগাত থাকোঁতে তেওঁ বিজ্ঞান বিষয়ত অধ্যয়ন কৰিছিল। সেই সময়ত বিদ্যালয়খনত কোনো পৰীক্ষাগাৰ নথকাৰ বাবে তেওঁ নামগুংগাৰ পশ্চিমে ২৫.৫ কিলোমিটাৰ (১৬ মাইল) দূৰৈৰ কেৱল ল’ৰাৰ আৱাসিক হাইস্কুল নামিলিয়াংগো কলেজত বিজ্ঞানৰ শ্ৰেণী অধ্যয়ন কৰিছিল।[1]

১৯৫০ চনৰ মাজভাগত মাকেৰেৰে ইউনিভাৰ্চিটি স্কুল অৱ মেডিচিনত মানৱ চিকিৎসা বিজ্ঞান অধ্যয়নৰ বাবে ভৰ্তি হয়, স্কুলখনৰ ইতিহাসৰ প্ৰথমগৰাকী মহিলা শিক্ষাৰ্থী। মাকেৰেৰেৰ পৰা স্নাতক ডিগ্ৰী লাভ কৰাৰ পিছত তেওঁ যুক্তৰাজ্য আৰু আমেৰিকাত স্নাতকোত্তৰ অধ্যয়ন কৰে আৰু ১৯৬২ চনত উগাণ্ডালৈ উভতি যায়।
## কৰ্ম
১৯৬২ চনত মাকেৰেৰে বিশ্ববিদ্যালয়ত জনস্বাস্থ্য আৰু মাতৃ আৰু শিশু স্বাস্থ্যৰ প্ৰবক্তা হিচাপে কামত যোগদান কৰে। মাকেৰেৰে ইউনিভাৰ্চিটি স্কুল অৱ পাব্লিক হেল্থৰ পাঠদানৰ সুবিধা কাছাংগটি হেল্থ চেণ্টাৰৰ তত্বাৱধানৰ দায়িত্ব তেওঁক দিয়া হৈছিল। পিছলৈ তেওঁ সেই ক্ষেত্ৰসমূহৰ জ্যেষ্ঠ প্ৰবক্তা, সহযোগী অধ্যাপিকা আৰু সম্পূৰ্ণ অধ্যাপিকা হিচাপে নিযুক্তি লাভ কৰে। বটছৱানাত বিশ্ব স্বাস্থ্য সংস্থাৰ প্ৰতিনিধি হিচাপে আৰু কংগোৰ ব্ৰাজাভিলত থকা ডব্লিউ এইচ অ'ৰ আঞ্চলিক কাৰ্যালয়ত স্বাস্থ্য সেৱা উন্নয়নৰ বাবে সহায়ৰ সঞ্চালিকা হিচাপেও কাম কৰি আহিছে।

## তথ্য সূত্ৰ

শ্ৰেণী:আফ্ৰিকাৰ ব্যক্তি
শ্ৰেণী:প্ৰথম মহিলা চিকিৎসক
শ্ৰেণী:চিকিৎসাবিদ
আই এম জীজা

**আই এম জীজা**  () চলচ্চিত্ৰ নিৰ্মাতা স্বাতী চক্ৰৱৰ্তীৰ পৰিচালনাত নিৰ্মিত এখন ভাৰতীয় তথ্যচিত্ৰ, যিয়ে মস্তিষ্কৰ পক্ষাঘাত ৰোগত আক্ৰান্ত ভাৰতীয় প্ৰতিবন্ধী অধিকাৰ কৰ্মী জীজা ঘোষৰ কাহিনী বৰ্ণনা কৰিছে। এই ছবিৰ জৰিয়তে স্বাতীয়ে বিশেষভাৱে সক্ষম ব্যক্তিসকলৰ জীৱন আৰু যুদ্ধ দেখুৱাবলৈ চেষ্টা কৰিছে। ছবিখনে ৰাষ্ট্ৰীয় চলচ্চিত্ৰ বঁটা আৰু শীৰ্ষ বঁটাকে ধৰি বহুতো বঁটা লাভ কৰে।
## সাৰাংশ
জন্মতে মস্তিষ্কৰ পক্ষাঘাত ৰোগত আক্ৰান্ত জীজা ঘোষ নামৰ যুৱতীগৰাকীক লৈ নিৰ্মিত ২৮ মিনিটৰ তথ্যচিত্ৰ আই এম জীজা। দিল্লী বিশ্ববিদ্যালয়ত শিক্ষা গ্ৰহণ কৰা জীজাই লীডছ বিশ্ববিদ্যালয়ৰ পৰা স্নাতক ডিগ্ৰী লাভ কৰে। সৰুৰে পৰা পৰিয়ালে তেওঁৰ সপোন সাকাৰ কৰাৰ বাবে সহায় কৰিছিল।

ছবিখনে তেওঁৰ লগত সংঘটিত হোৱা এটা হৃদয় বিচলিত কৰিব পৰা ঘটনাকো সামৰি লৈছে, যিটো ঘটনাই বাতৰিৰ শিৰোনাম দখল কৰিছিল। ২০১২ চনত বিমানেৰে কলকাতাৰ পৰা গোৱালৈ যাওঁতে তেওঁক নামিবলৈ কোৱা হৈছিল। বিমানখনত থকা কৰ্মীবৃন্দই বিশ্বাস কৰিছিল যে তেওঁৰ অৱস্থাই আন যাত্ৰীসকলৰ বাবে ভাবুকি কঢ়িয়াই আনিব পাৰে।

চাৰি বছৰৰ পাছত ২০১৬ চনত বিমান সংস্থাটোৱে ১০ লাখ টকাৰ ক্ষতিপূৰণ দিবলগীয়া হৈছিল। উচ্চতম ন্যায়ালয়ে কয় যে "এই কাণ্ডটো তেওঁৰ বিৰুদ্ধে অযুক্তিকৰ বৈষম্য আছিল।"
## মুক্তি
এই তথ্যচিত্ৰখন ২০১৮ চনৰ ৩০ জানুৱাৰীত মুম্বাই আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শনৰ বাবে নিৰ্বাচিত কৰা হৈছিল। ছবিখনে ৬৪তম ৰাষ্ট্ৰীয় চলচ্চিত্ৰ বঁটাত নন-ফিচাৰ ফিল্ম শিতানত সামাজিক বিষয়ৰ শ্ৰেষ্ঠ ছবিৰ সন্মান লাভ কৰে।

আই এম জীজাই উই কেয়াৰ ফিল্ম ফেষ্টিভেলৰ শীৰ্ষ বঁটাও লাভ কৰে।

## তথ্য সংগ্ৰহ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:তথ্যচিত্ৰ
শ্ৰেণী:২০১৮ বৰ্ষৰ চলচ্চিত্ৰ
শ্ৰেণী:ৰাষ্ট্ৰীয় চলচ্চিত্ৰ বঁটা (ভাৰত) বিজয়ী
তুম্হাৰী ছুলু

**তুম্হাৰী ছুলু **  () ২০১৭ চনৰ এখন ভাৰতীয় হিন্দী ভাষাৰ কমেডী-নাট্যধৰ্মী ছবি, যাৰ ৰচনা আৰু পৰিচালনা সুৰেশ ত্ৰিবেণীৰ। ছবিখন টি-ছিৰিজ আৰু এলিপছিছ এণ্টাৰটেইনমেণ্টৰ বেনাৰত ভূষণ কুমাৰ, তনুজ গাৰ্গ, কৃষণ কুমাৰ, অতুল কছবেকৰ আৰু শান্তি শিৱৰাম মাইনীয়ে প্ৰযোজনা কৰিছে ।[5]

তুমহাৰী ছুলুৰ শিৰোনাম চৰিত্ৰত অভিনয় কৰিছে বিদ্যা বালানে; তেওঁ এগৰাকী অভিলাষী গৃহিণী, যিয়ে গভীৰ নিশাৰ ৰিলেচনশ্বিপ এডভাইচ শ্ব’ৰ বাবে ৰেডিঅ’ জকী হৈ যায়। স্বামী আৰু বচৰ চৰিত্ৰত অভিনয় কৰিছে ক্ৰমে  মানৱ কৌল আৰু নেহা ধুপিয়াই। ২০১৭ চনৰ ১৭ নৱেম্বৰত বিশ্বজুৰি মুক্তি পোৱা তুমহাৰী ছুলুয়ে সমালোচনাত্মক আৰু বক্স অফিচত ঠিকঠাক সফলতা লাভ কৰে। ছবিখনে ২০ কোটি টকা বাজেটত ৫১৩.৯ মিলিয়ন টকাতকৈ অধিক উপাৰ্জন কৰে।;

৬৩তম ফিল্মফেয়াৰ বঁটাত তুমহাৰী ছুলুৱে শ্ৰেষ্ঠ সহযোগী অভিনেতাকে (কৌল) ধৰি ৯টা মনোনয়ন লাভ কৰে আৰু এই অনুষ্ঠানত বালানে চতুৰ্থটো শ্ৰেষ্ঠ অভিনেত্ৰীৰ বঁটা লাভ কৰে। ইয়াক তামিল ভাষাত কাট্ৰিন মোজি (২০১৮) হিচাপে পুনৰ নিৰ্মাণ কৰা হয় আৰু জ্যোতিকাই বিদ্যাৰ চৰিত্ৰ পুনৰায় অভিনয় কৰে।[6]

## তথ্য সংগ্ৰহ

## বাহ্যিক সংযোগ
*
*

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১৭ বৰ্ষৰ চলচ্চিত্ৰ
মিচাল ৰ'জিন

**মিচাল ৰ'জিন** ( ; জন্ম: ২৫ জুন ১৯৬৯) এগৰাকী ইজৰাইলী ৰাজনীতিবিদ যিয়ে ২০১৩ চনৰ পৰা ২০১৯ চনলৈকে মেৰেটজৰ বাবে নেচেটৰ সদস্য হিচাপে কাৰ্যনিৰ্বাহ কৰিছিল আৰু তাৰ পিছত পুনৰ ২০২১ চনৰ পৰা ২০২২ চনলৈকে কাৰ্যনিৰ্বাহ কৰিছিল।

## ৰাজনৈতিক জীৱন
২০১৩ চনত মেৰেট্জ তালিকাত নেচেটলৈ ৰ'জিন নিৰ্বাচিত হৈছিল। নেচেটত তেওঁৰ প্ৰথম কাৰ্যকালত তেওঁ বিদেশী শ্ৰমিক সমিতিৰ অধ্যক্ষ আছিল, আৰু তিনিটা লবীৰ নেতৃত্ব দিছিল৷ তেওঁ নিয়োগৰ ক্ষেত্ৰত সমতাৰ বাবে লবী, মহিলা নেচেট সদস্যৰ বাবে লবী আৰু সমতা আৰু বহুত্ববাদৰ বাবে লবী সৃষ্টি কৰিছিল। তেওঁ ৱমেন অৱ দ্য ৱালৰ সদস্য, আৰু তেওঁ কয় যে তেওঁ ধৰ্মীয় স্বাধীনতাৰ সৈতে নাৰীবাদৰ সংমিশ্ৰণ ঘটোৱা বিশ্বদৃষ্টিভংগীৰ সমৰ্থন কৰে। ২০১৪ চনৰ ৪ মাৰ্চত তেওঁ আৰু আমৰাম মিট্জনাক ইজৰাইল ডেম'ক্ৰেচি ইনষ্টিটিউটৰ ২০১৩ চনৰ অসাধাৰণ সংসদীয় বঁটা প্ৰদান কৰা হয়।

২০১৫ চনৰ জানুৱাৰী মাহত ৰ'জিনে ইহুদী হোম পাৰ্টিৰ মুখ্য কাৰ্যালয়ৰ বাহিৰত সমলিংগ বিবাহৰ বিৰোধিতাৰ প্ৰতিবাদত মক গে বিয়া অনুষ্ঠিত কৰে। নেচেটত আগুডাৰ এলজিবিটি অধিকাৰৰ সমৰ্থকসকলৰ ৰেংকিঙতো তেওঁ তৃতীয় স্থান লাভ কৰিছিল৷ তেওঁৰ আগত আছিল কেৱল সহযোগী মেৰেট্জ এম কে নিট্জান হ'ৰ'ৱিট্জ আৰু টামাৰ জেণ্ডবাৰ্গ। ২০১৫ চনৰ নেচেট নিৰ্বাচনত দলৰ তালিকাত তেওঁ চতুৰ্থ স্থানআৰু ২০১৯ চনৰ এপ্ৰিল মাহৰ নিৰ্বাচনত তৃতীয় স্থানত পুনৰ নিৰ্বাচিত হয়। ২০২২ চনৰ ইজৰাইলৰ বিধানসভা নিৰ্বাচনত মেৰেট্জ তালিকাত তৃতীয় স্থান লাভ কৰিছিল যদিও মেৰেটজে নিৰ্বাচনী সীমা অতিক্ৰম কৰিব নোৱাৰাৰ বাবে তেওঁক পুনৰ নেচেটলৈ নিৰ্বাচিত কৰা হোৱা নাছিল৷

## তথ্যচিত্ৰ

শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:নাৰীবাদী
শ্ৰেণী:ৰাজনীতিবিদ
শ্ৰেণী:মহিলা ৰাজনীতিবিদ
টুইংকল কলিয়া

**টুইংকল কলিয়া**  (জন্ম ১৯৮২) দিল্লীত বাস কৰা এগৰাকী ভাৰতীয় মহিলা। তেওঁ এম্বুলেন্সৰ বাবে ধন আগবঢ়ায় আৰু চলায়। ২০১৭ চনত তেওঁক মহিলাৰ বাবে সৰ্বোচ্চ বঁটা নাৰী শক্তিপুৰস্কাৰ বঁটা প্ৰদান কৰা হয়।

## জীৱন
কলিয়াৰ জন্ম হৈছিল ১৯৮০ চনত। ২০০২ চনত  তেওঁক যোতিয়া বিয়া কৰাবলৈ আহিছিল তেতিয়া হিমাংশুৱে কৈছিল যে তেওঁ যৌতুক নিবিচাৰে, কিন্তু তেওঁ ভাড়াতীয়া এম্বুলেন্স চলাই আৰু তেওঁৰ নিজৰ এম্বুলেন্স এখন থাকিলে ভাল পাব। হিমাংশুৱে ১৪ বছৰ বয়সতে কামলৈ যাবলগীয়া হৈছিল কাৰণ তেওঁৰ দেউতাক ছবছৰ ধৰি ক’মাত আছিল। পৰিয়ালটোৱে এম্বুলেন্স বিচাৰি ঘণ্টাৰ পিছত ঘণ্টা নষ্ট কৰিব নলগা হলে হয়তো দেউতাকৰ এনে অৱস্থা নহলহেঁতেন।
হিমাংশুৰ পৰিয়ালটোৱে তেওঁলোকৰৰ পিতৃক এম্বুলেন্সৰ অভাৱত সময়মতে চিকিৎসালয়লৈ নিব নোৱাৰাৰ বাবেই এনে হ’ল। এই গভীৰ ব্যক্তিগত অভিজ্ঞতাই তেওঁক আৰু তেওঁৰ পত্নী টুইংকল কলিয়াক দিল্লীত বিনামূলীয়া এম্বুলেন্স সেৱা আৰম্ভ কৰিবলৈ অনুপ্ৰাণিত কৰিছিল

কলিয়াৰ জীৱনত এক বিশেষ মুহূৰ্ত আহিল, যেতিয়া তেওঁ লিভাৰ কেঞ্চাৰত আক্ৰান্ত হৈছিল আৰু এম্বুলেন্স আৰু যত্নৰ মূল্য বুজি পাইছিল। তেওঁ আৰু তেওঁৰ স্বামীয়ে জীৱিকা নিৰ্বাহৰ বাবে বীমা বিক্ৰী কৰে, কিন্তু তেওঁলোকে তেওঁলোকৰ সকলো অতিৰিক্ত ধন এম্বুলেন্স কিনা আৰু চলোৱা কাৰ্যত ব্যয় কৰে।কলিয়া জণ্ডিছতো আক্ৰান্ত হৈছিল, যাক তেওঁ খোলা নৰ্দমাৰ বাবে দায়ী বুলি বিশ্বাস কৰে। তেওঁ অভিযোগ দাখিল কৰিছিল, কিন্তু কোনো ব্যৱস্থা গ্ৰহণ কৰা নহ’ল, আৰু তেওঁ বুজি পাইছিল যে একমাত্ৰ উপায় হৈছে ৰাজনীতিত প্ৰৱেশ কৰা। কলিয়াই ২০১৭ চনত স্থানীয় পৰিষদৰ নিৰ্বাচনত প্ৰতিদ্বন্দ্বিতা কৰিছিল।

২০১৯ চনত "২০১৮" বঁটা প্ৰদান কৰি ৰাষ্ট্ৰপতি ভৱনত ভাৰতৰ ৰাষ্ট্ৰপতি গৰাকীয়ে "২০১৮" বঁটা প্ৰদান কৰে। প্ৰধানমন্ত্ৰী নৰেন্দ্ৰ মোডী উপস্থিত আছিল।

২০১৯ চনত তেওঁলোকৰ আন চহৰতো অপাৰেচন হৈছিল আৰু তেওঁ আৰু হিমাংছু কলিয়াই মমতা বেনাৰ্জী আৰু মেয়ৰ ফিৰহাদ হাকিমক লগ কৰি কলকাতাত তেওঁলোকৰ আন এটা এম্বুলেন্সৰ গোট স্থাপনৰ বিষয়ে আলোচনা কৰে।

## তথ্যসূত্ৰ
এৰোটেচ

**এৰোটেচ** (, *Érōtes*) প্ৰাচীন গ্ৰীক ধৰ্ম আৰু গ্ৰীক পুৰাণ অনুসৰি, প্ৰেম আৰু যৌনতা সম্পৰ্কীয় এবিধ ডেউকীয়া দেৱতাৰ গোট। তেওঁলোক এফ্ৰ’ডাইটীৰ অনুচৰসকল। *এৰোটেচ* হৈছে এৰোচ ("প্ৰেম, বাসনা")ৰ বহুবচন, যি এটি একক দেৱতা হিচাপে অধিক জটিল মিথ্‌ল’জিৰ অধিপতি।  

এৰোটেচৰ অন্যান্য জনাজাত সদস্যসকল হল আণ্টেৰোচ ("ঘূৰাই দিয়া প্ৰেম"), হেডীল’গোচ ("মিঠা কথা"), হেৰ্মাফ্ৰ’ডাইটাচ ("উভলিঙ্গ"), হিমেৰ’চ ("উগ্ৰ বাসনা"), হিমেনাইওচ ("বিবাহ সংগীত"), আৰু পোথোচ ("অনুপস্থিত প্ৰেমৰ হেঁপাহ, প্ৰলুব্ধনা")।  

এৰোটেচ হেলেনিষ্টিক শিল্পত এটি প্ৰধান আৰ্হি ৰূপে বিকশিত হৈছিল, আৰু ৰোমান শিল্পত বহুতো কিউপিড বা কিউপিড আৰু ছাইকী ৰূপে উপস্থিত হয়। পশ্চিমীয়া শিল্পৰ পৰৱৰ্তী ধাৰাত, এৰোটেচবোৰ কিউপিড, আম’ৰিনি বা আম’ৰেট্টিৰ লগত একেৰেহে মিলি যায়।

## সাধাৰণ ভূমিকা আৰু গুণাৱলী
এৰোটেচবোৰ ক্লাছিকেল পুৰাণত ডেউকীয়া দেৱতাৰ এটি গোট। তেওঁলোক প্ৰেম আৰু যৌন বাসনাৰ লগত সম্পৰ্কিত আৰু এফ্ৰ’ডাইটীৰ অনুচৰসকলৰ অংশ। পৃথক এৰোটেচসকল কেতিয়াবা প্ৰেমৰ বিশেষ দিশৰ লগত সংলগ্ন কৰা হয়, আৰু তেওঁলোক প্ৰায়েই সমলিংগী প্ৰেমৰ লগত জড়িত থাকে।

এৰোটেচসকলৰ দুষ্টুমি বা প্ৰহসনমূলক কাহিনী হেলেনিষ্টিক সংস্কৃতি, বিশেষকৈ খ্ৰীঃ পূঃ ২য় শতিকাত যথেষ্ট জনপ্ৰিয় আছিল। এৰোটেচক আকৰ্ষণ অথবা প্ৰত্যাখ্যান কৰিবলৈ বানী ব্যৱহাৰ কৰা হৈছিল, যাৰ মাধ্যমেৰে প্ৰেম উদ্দীপিত বা নাশ কৰিব পাৰিছিল। পৃথক এৰোটেচসকলে প্ৰেম বা বাসনাৰ বিভিন্ন দিশ প্ৰতিনিধিত্ব কৰে, যেনে, একপাক্ষিক প্ৰেম (হিমেৰ’চ), পাৰস্পৰিক প্ৰেম (আণ্টেৰোচ), অথবা বিচ্ছিন্ন প্ৰেমৰ হেঁপাহ (পোথোচ)।

এৰোটেচসকল সাধাৰণতে উলঙ্গ, সুন্দৰ, ডেউকীয়া যুৱকৰূপে অৱতাৰিত হৈছিল। গ্ৰীক নাট্যশালাবোৰ সজাবলৈ খ্ৰীঃ পূঃ ২য় শতিকাত সৃষ্টি কৰা প্ৰথম ভাস্কৰ্যৰ কাৰুকাৰ্যত এৰোটেচ আৰু ডেউকীয়া কুমাৰীক একেলগে ছাগলী-টানা ৰথ চলাবলৈ দেখুওৱা হৈছিল। এনেধৰণৰ ভাস্কৰ্যৰ ৰূপায়ণ সৰ্বজনীন হৈ পৰিছিল, য’ত কিছুমান এৰোটেচ বনৰীয়া চিকাৰ দৃশ্যতো দেখুওৱা হৈছিল।

ক্লাছিকেল মিথোলজিৰ পৰিপ্ৰেক্ষিতত, এৰোটেচসকলৰ প্ৰতিনিধিত্ব কেতিয়াবা কেৱল প্ৰেমৰ এক প্ৰতিক বা চিহ্ন হিচাপে কৰা হয়, আৰু কেতিয়াবা তেওঁলোকক পৃথক ব্যক্তিত্ব হিচাপেও দেখুওৱা হয়। দুজনী মহিলাৰ আনকি অযৌন ছবিত এৰোটেচসকলৰ উপস্থিতি কেতিয়াবা এক সমলিংগী প্ৰেমৰ সংকেত হিচাপে ধৰা হয়।  

এফ্ৰ’ডাইটীৰ আনাটোলিয়াৰ পূজা-পদ্ধতিত, দেৱীগৰাকীৰ সৈতে তিনিজন এৰোটেচৰ আইক’নগ্ৰাফিক প্ৰতিমূৰ্তিসমূহ পৃথিৱী, আকাশ, আৰু পানীৰ ওপৰত তেওঁৰ আধিপত্য সূচাবলৈ ব্যৱহাৰ কৰা হৈছিল।

## তথ্যসূত্ৰ

শ্ৰেণী:গ্ৰীক মহাকাব্য
শ্ৰেণী:পৌৰাণিক কথা
শ্ৰেণী:লোককথা
শ্ৰেণী:গ্ৰীক কিংবদন্তি
লেচলি চেচ

**লেচলি চেচ** (; জন্ম: ২৫ আগষ্ট ১৯৫৮) এগৰাকী ইজৰাইলী সমাজ কৰ্মী, মুখ্য কাৰ্যবাহী বিষয়া আৰু শিল্পী। ইজৰাইল উইমেনছ নেটৱৰ্ক (আই ডব্লিউ এন), ইজৰাইল ৰিলিজিয়াছ একচন চেণ্টাৰ (আই আৰ এ চি), ৱৰ্ল্ড ইউনিয়ন ফৰ প্ৰগ্ৰেছিভ ইহুদীজম (ডব্লিউ ইউ পি জে) আৰু উইমেন অৱ দ্য ৱাল (ডব্লিউ অ' ডব্লিউ)ৰ চি ই অ' হিচাপে কাৰ্যনিৰ্বাহ কৰিছিল।[1]

## জীৱনী
১৯৫৮ চনৰ ২৫ আগষ্টত দক্ষিণ আফ্ৰিকা জোহান্সবাৰ্গত জন্মগ্ৰহণ কৰা চেচে পাঁচ বছৰ বয়সৰ পৰা হাইফাত ডাঙৰ-দীঘল হৈছিল। হাইফা বিশ্ববিদ্যালয়ত অধ্যয়ন সমাপ্ত কৰাৰ পিছত জেৰুজালেমলৈ গুচি যায় আৰু তাৰ পৰাই হোটেল পৰিচালনাৰ বিষয়ে অধ্যয়ন কৰে আৰু কেইবাবছৰ ধৰি এই ক্ষেত্ৰত কাম কৰে।
 
ইজৰাইল মহিলা নেটৱৰ্কত এবছৰ স্বেচ্ছাসেৱী হিচাপে কাম কৰাৰ পিছত তেওঁক সংস্থাটোৰ প্ৰথম মুখপাত্ৰ আৰু জনসংযোগ সঞ্চালিকা হিচাপে নিযুক্তি দিয়া হয়। চাৰি বছৰৰ পিছত তেওঁ মুখ্য কাৰ্যবাহী বিষয়া হয়। দুয়োটা ভূমিকাতে (১৯৮৯-১৯৯৭) তেওঁ ইজৰাইলী ৰাজহুৱা কাৰ্যসূচীত লিংগ সমতাৰ বিষয়টোক আগস্থানলৈ অনাত সফল হয়।

১৯৯৭-২০০৩ চনৰ ভিতৰত তেওঁ ইজৰাইল ৰিলিজিয়াছ একচন চেণ্টাৰৰ চিইঅ' হিচাপে কাম কৰিছিল যিয়ে অন্যান্য বিষয়ৰ লগতে ইজৰাইলৰ ভিতৰত সমতা, সামাজিক ন্যায় আৰু ধৰ্মীয় বহুত্ববাদৰ ৰক্ষাৰ বাবে চেষ্টা কৰিছিল৷ তেওঁ ইজৰাইলৰ আইনী ব্যৱস্থা আৰু লবীং ব্যৱহাৰ কৰিছিল।

## তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
শ্ৰেণী:সমাজকৰ্মী
শ্ৰেণী:জীৱিত ব্যক্তি
বাতাক উপাখ্যান

**বাতাক উপাখ্যান** হৈছে ইণ্ডোনেছিয়াৰ উত্তৰ ছুমাত্ৰাৰ বাতাক জনগোষ্ঠীৰ আদি বিশ্বাস, যিটো খ্ৰীষ্টান ধৰ্ম (প্ৰটেষ্টাণ্ট বা কেথলিক) বা ইছলাম ধৰ্ম আহিবৰ আগতে গ্ৰহণ কৰা হৈছিল। বহুতো *তাৰম্বো* (পূৰ্বসূৰীৰ পূৰাণ) সংস্কৰণ *পুস্তাহা* (প্ৰাচীন কিতাপ)ত লিপিবদ্ধ হৈ আছে, যিবোৰ ইতিহাসবিদসকলে অধ্যয়ন কৰিছে, কিন্তু সাধাৰণতে তলত উল্লেখ কৰা ব্যক্তিসকলৰ সৈতে সংলগ্ন। 
এই বিশ্বাসত, সকলো সৃষ্টি কৰা আৰু সমগ্ৰ বিশ্বৰ শাসক আছিল *দেবাতা (ওম্পুং) মুলাজাদি না বোলোন*, যি আকাশত শাসন কৰিছিল। তেওঁকে মুখ্য দেৱতা হিচাপে গণ্য কৰা হৈছিল আৰু পৃথিৱীৰ মধ্যভাগৰ লগতে ভূতৰ জগতৰো শাসক আছিল, যদিও সেই স্থানসমূহত তেওঁক পৃথক নামেৰে জনা গৈছিল। পৃথিৱীৰ মধ্যভাগত তেওঁক *সিলাওন না বোলোন* বোলা হৈছিল, আৰু ভূতৰ জগতত *পানে না বোলোন* নামেৰে জনা গৈছিল। 
*দেবাতা মুলাজাদি না বোলোন*-ৰ প্ৰথম সৃষ্টি আছিল *মানুকমানুক হুলাম্বুজাতি*, এটা অলৌকিক কুকুৰা যাৰ ঠোঁট লোহাৰ আৰু গৰখাৰ আঙুঠি উজ্জ্বল আছিল। *মানুকমানুক হুলাম্বুজাতি*-এ তিনিটা কণী পেলালে, যাৰ পৰা তিনিজন দেৱতা জন্মলাভ কৰিলে – *দেবাতা বাতাৰা গুৰু*, *দেবাতা ছোৰিছোহালিয়াপন*, আৰু *দেবাতা বালাবুলান*, যিসকলক একেলগে *দেবাতা না তুলু* বুলি কোৱা হৈছিল। 
*চি বোৰু দেয়াক পাৰুজাৰ*, *দেবাতা বাতাৰা গুৰু*ৰ কন্যা, আছিল প্ৰথম স্বৰ্গীয় সত্তা যি পৃথিৱীত অৱতীৰ্ণ হৈছিল, যি এখন পৰ্বতত (পুচুক বুহিত) উপস্থিত হৈছিল। পৃথিৱীত *চি বোৰু দেয়াক পাৰুজাৰ*-এ *ৰাজা অদাপোদাপ*-ৰ সৈতে বিবাহ পাশত আৱদ্ধ হয়, যি *মানুকমানুক হুলাম্বুজাতি*-ৰ কণীৰ পৰাই জন্ম হৈছিল। তেওঁলোকৰ প্ৰথম সন্তান এখন কণীৰ দৰে আছিল, মনুষ্যৰ দৰে নাছিল, গতিকে *দেবাতা মুলাজাদি না বোলোন*-এ তাক কুড়ি দিয়াৰ নিৰ্দেশ দিলে, যাৰ পৰা পৃথিৱীৰ উপৰিভাগত গছ-গছনি জন্মিল। সেই কাৰণেই, বাতাক উপাখ্যানত গছ-গছনিক মানুহৰ জ্যেষ্ঠ ভগ্নী-ভ্ৰাতৃ হিচাপে গণ্য কৰা হয়। তাৰপিছত, এজন পুৰুষ আৰু এগৰাকী নাৰী যমজ সন্তান জন্মিল, যাক *ৰাজা ইহাত মানুহিয়া* আৰু *বোৰু ইহাত মানুহিয়া* বুলি জনা গৈছিল। 
*ৰাজা ইহাত মানুহিয়া* আৰু *বোৰু ইহাত মানুহিয়া* ডাঙৰ হোৱাৰ পিছত, তেওঁলোক বিবাহ পাশত আৱদ্ধ হয় আৰু তাৰপৰা সকলো মানুহৰ জন্ম হয়, যাৰ ভিতৰত বাতাক জনগোষ্ঠীৰ নামাঙ্কিত পূৰ্বসূৰী *চি ৰাজা বাটাক* অন্তৰ্ভুক্ত। 
*চি বোৰু দেয়াক পাৰুজাৰ* আৰু *ৰাজা অদাপোদাপ*-এ তেওঁলোকৰ সন্তানৰ বিবাহ সম্পন্ন হোৱাৰ পিছত স্বৰ্গলৈ উভতি গ'ল, আৰু তেতিয়াৰ পৰাই স্বৰ্গ আৰু পৃথিৱীৰ সংযোগ বিভক্ত হৈ পৰিল।

## তথ্যসূত্ৰ

শ্ৰেণী:লোক-সংস্কৃতি
শ্ৰেণী:লোকগাথা
শ্ৰেণী:ইণ্ডোনেচিয়াৰ জনগোষ্ঠী
শ্ৰেণী:পৌৰাণিক কথা
ষ্টেভ ছফিৰ

**ষ্টেভ শ্বাফিৰ** (; জন্ম: ১৭ মে' ১৯৮৫) এগৰাকী ইজৰাইলী ৰাজনীতিবিদ আৰু নেচেটৰ প্ৰাক্তন সদস্য। গ্ৰীণ পাৰ্টিৰ নেত্ৰী হিচাপে ডেম’ক্ৰেটিক ইউনিয়নৰ মিত্ৰতাৰ নেচেটৰ সদস্য আছিল।

## জীৱনী
ইজৰাইলৰ নেতানিয়াত আচকেনাজী ইহুদী, পোলেণ্ড-ইহুদী, লিথুৱেনিয়ান-ইহুদী ৰোমানিয়ান-ইহুদী আৰু ইৰাকী-ইহুদী বংশৰ পৰিয়ালত ছফিৰে জন্মগ্ৰহণ কৰিছিল। ১২ বছৰ বয়সত ছফিৰৰ পৰিয়াল শ্বেৰন অঞ্চলৰ এখন সৰু চহৰ পাৰ্দেছিয়ালৈ গুচি যায়, য’ত তেওঁৰ পিতৃ-মাতৃৰ এখন একাউণ্টিং ফাৰ্ম আছিল। ছফিৰে হানোয়াৰ হাঅভেড ভেহালমেড (ফেডাৰেচন অৱ ৱৰ্কিং এণ্ড ষ্টাডিয়িং ইউথ)ত যোগদান কৰে। হাইস্কুলৰ পিছত ছফিৰে ইজৰাইলৰ ছ'চাইটি ফৰ দ্য প্ৰটেকচন অৱ নেচাৰৰ সৈতে জড়িত স্বেচ্ছাসেৱী গোটৰ অংশ হিচাপে টাইবেৰিয়াছত এবছৰ কাম কৰিছিল। ইজৰাইলৰ বায়ুসেনাৰ বিমান একাডেমীত কেডেট হিচাপে ইজৰাইল প্ৰতিৰক্ষা বাহিনীত তেওঁ কাৰ্যনিৰ্বাহ কৰিছিল। পাঁচ মাহৰ পিছত তেওঁ আইডিএফৰ আলোচনী বামাহানেত লিখিবলৈ আৰম্ভ কৰে। এই পদত তেওঁ গাজাৰ পৰা ইজৰাইলী বিচ্ছিন্নতা আৰু ২০০৬ চনৰ লেবানন যুদ্ধৰ বিষয়ে আলোচনা কৰিছিল।

সামৰিক সেৱা সম্পূৰ্ণ কৰাৰ পিছত ছফিৰে লণ্ডনৰ চিটি ইউনিভাৰ্চিটিৰ অলিভ ট্ৰি বৃত্তি কাৰ্যসূচীত গ্ৰহণ কৰে, যিটো ইজৰাইল-পেলেষ্টাইন সংঘাতৰ যথাৰ্থ অৱস্থা সলনি কৰিব বিচৰা ভৱিষ্যতৰ নেতাসকলক সমৰ্থন কৰাৰ পদক্ষেপ। লণ্ডনত অধ্যয়নৰ সময়ত ছফিৰে স্নাতক পাৰ্লিয়ামেণ্টৰছ কাৰ্যসূচীৰ অংশ হিচাপে ব্ৰিটিছ সংসদত ইণ্টাৰ্ণ হিচাপে কাম কৰিছিল আৰু ইংলেণ্ডত ইৰাকী শৰণাৰ্থীসকলক সামৰি লোৱা লেখাটোৰ বাবে ২০০৮ চনত ছাত্ৰ সাংবাদিকসকলৰ বাবে জে আৰ এছ প্ৰতিযোগিতাত ৰানাৰ্ছ আপ হিচাপে সন্মানিত হৈছিল। ২০০৯ চনত ছফিৰে সমাজবিজ্ঞান আৰু সাংবাদিকতাত বি.এ. ডিগ্ৰী লাভ কৰিছিল৷

পিয়ানো, ড্ৰাম, গীটাৰ, ভায়লিন আৰু অউড বজোৱা ছফিৰে ইজৰাইলত ৰমাত-হাশ্বাৰনৰ ৰিমন স্কুল অৱ জাজ এণ্ড কণ্টেম্পৰেৰী মিউজিকত এবছৰ ধৰি অধ্যয়ন অব্যাহত ৰাখে। তাৰ পিছত তেওঁ টেল আভিভ বিশ্ববিদ্যালয়ৰ কন ইনষ্টিটিউট ফৰ দ্য হিষ্ট্ৰী এণ্ড ফিল'চফি অৱ চাইন্স এণ্ড আইডিয়াছত এম.এ প্ৰগ্ৰেমত নামভৰ্তি কৰে।

## তথ্যসূত্ৰ

শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
পদালা ভূদেৱী

**পদালা ভূদেৱী**  হৈছে সাৱৰা জনগোষ্ঠীৰ এগৰাকী ভাৰতীয় সমাজ কৰ্মী যিয়ে মানুহক উদ্যোগীকৰণ আৰু তেওঁলোকৰ পাৰিবাৰিক খাদ্যাভ্যাস উন্নত কৰাত সহায় কৰে। তেওঁৰ এই ব্যতিক্ৰমী কামৰ বাবে ২০২০ চনৰ মাৰ্চ মাহত ভাৰত চৰকাৰৰ মহিলা আৰু শিশু উন্নয়ন মন্ত্ৰালয়ে আগ বঢ়োৱা নাৰী শক্তিপুৰস্কাৰ সন্মান লাভ কৰে।
## জীৱনী

ভূদেৱী ১৯৮০ চনত জন্মগ্ৰহণ কৰিছিল। আন্ধ্ৰ প্ৰদেশৰ শ্ৰীকাকুলাম জিলাৰ সীতামপেটাৰ পৰা অহা সাৱৰা জনজাতিৰ সদস্যা। তেওঁৰ বিবাহ ১১ বছৰ বয়সতে হৈছিল আৰু কম দিনৰ ব্য়ৱধানত  তেওঁ তিনিজনী কন্যাৰ মাতৃ হৈছিল। তেওঁৰ নতুন পৰিয়ালে তেওঁক মানসিক আৰু শাৰীৰিকভাৱে নিৰ্যাতন কৰিছিল। তেওঁৰ পিতৃয়ে ১৯৯৬ চনত "চিন্নায়া আদিবাসী বিকাশ চ'চাইটি" (CAVS) নামেৰে এটা দাতব্য সংস্থা আৰম্ভ কৰিছিল। 
 
ভূদেৱীয়ে ১৯৮৪ চনৰ পৰা তেওঁ দুৰ্দশাগ্ৰস্ত লোকসকলক সহায় কৰা আৰম্ভ কৰিছিল।

তেওঁ ২০১৩ চনত নেদাৰলেণ্ডছ আৰু চীনলৈ গৈ বীজৰ উৎপাদন পদ্ধতি অধ্যয়ন কৰিছিল। তেওঁ দুটা প্ৰতিষ্ঠানৰ পৰিচালক। এটা প্ৰতিষ্ঠান শস্যৰ সৈতে জড়িত আৰু আনটো কৃষকসকলক উৎপাদনত সহায় কৰে। তেওঁ "ইন্টেগ্ৰেটেড ট্ৰাইবেল ডেভেলপমেণ্ট এজেঞ্চি" (ITDA)-ৰ সৈতে কাম কৰিছে আৰু মহিলা আৰু শিশুৰ আহাৰ উন্নত কৰিবলৈ সহায় কৰিছ।

তেওঁৰ এই অৱদানৰ বাবে, ২০২০ চনৰ মাৰ্চ মাহত ভাৰতৰ ৰাষ্ট্ৰপতি ৰাম নাথ কোবিন্দৰ দ্বাৰা তেওঁক ভাৰতৰ সৰ্বোচ্চ মহিলা সন্মান "নাৰী শক্তি পুৰস্কাৰ" প্ৰদান কৰা হয়।প্ৰধানমন্ত্ৰী নৰেন্দ্ৰ মোদীয়ে তেওঁৰ এই প্ৰচেষ্টাক প্ৰশংসা কৰি তেওঁক মহিলা আৰু বিধৱাসকলৰ বাবে উদ্যোগপতি হিচাপে এক আদৰ্শ ৰূপে অভিহিত কৰিছিল।

## তথ্যসূত্ৰ
আৰিফা জান

**আৰিফা জান**  (; জন্ম প্ৰায় ১৯৮৭) কাশ্মীৰৰ শ্ৰীনগৰত ফেল্ট ৰাগ নিৰ্মাণৰ এগৰাকী ভাৰতীয় কৰ্মী। যোৱা ৮ মাৰ্চ ২০২০ তাৰিখে জানক নাৰী শক্তিৰ সন্মানেৰে সন্মানিত কৰা হয়।

## জীৱন
আৰিফা জানৰ জন্ম হৈছিল প্ৰায় ১৯৮৭ চনৰ আশে-পাশে। তেওঁ নামদা নামেৰে জনাজাত কাশ্মীৰী ৰাগ নিৰ্মাণৰ কলাক পুনৰুজ্জীৱিত কৰাৰ বাবে পৰিচিত। শ্ৰীনগৰৰ ক্ৰাফ্ট ডেভেলপমেণ্ট ইনষ্টিটিউটৰ পৰা স্নাতক ডিগ্ৰী লাভ কৰা আৰিফাই নামদা বস্ত্ৰশিল্পৰ ওপৰত ভিত্তি কৰি এটা প্ৰকল্পৰ সৈতে জড়িত আছিল। নামদা ৰাগ নিৰ্মান কলা অতি পুৰণি প্ৰায় একাদশ শতিকাৰ পৰাই তৈয়াৰ কৰা হয় আৰু ইয়াক বোৱা নহয় বৰঞ্চ ফেল্ট কৰা হয়;এই পদ্ধতিত ঊলৰ আঁহৰ তৰপবোৰ একেলগে পিটি লোৱা হয় আৰু তাৰ পিছত উজ্জ্বল ৰংৰ সূতাৰে এম্ব্ৰয়ডাৰী কৰা হয়। শ্ৰীনগৰৰ পুৰণি অঞ্চলসমূহ ইয়াৰ বাবে জনাজাত যদিও ৰং কৰাৰ দৰে কিছুমান দক্ষতা এতিয়া জনপ্ৰিয় শিল্প নহয়।

আৰিফাই ২৫ জন লোকক নিয়োজিত কৰা তিনিটা উৎপাদন কেন্দ্ৰ সৃষ্টি কৰিছে আৰু ১০০ গৰাকী মহিলাক এই ফেল্টযুক্ত ৰাগ উৎপাদন কৰিবলৈ প্ৰশিক্ষণ দিয়া হৈছে। ইয়াৰে প্ৰথমটো সুবিধা আছিল শ্ৰীনগৰৰ পুৰণি অংশ চেকিদাফৰ নামেৰে জনাজাত আৰু পিছলৈ তেওঁ শ্ৰীনগৰৰ আন দুটা অঞ্চল নূৰবাগ আৰু নৱা কাদালত একেধৰণৰ শিল্পকৰ্ম গঠন কৰিছিল।

আৰিফা জান "মগনিফিচেণ্ট চেভেন" ৰ অন্যতম এগৰাকী বুলি জনাজাত হৈ পৰিল। নাৰী দিৱসৰ দিনা প্ৰধানমন্ত্ৰীৰ একাউণ্ট চম্ভালিবলৈ নিৰ্বাচিত হ’ল এই সাতগৰাকী মহিলা। তেওঁলোকৰ আন কেইগৰাকী আছিল চেন্নাইৰ সমাজকৰ্মী স্নেহা মহণ্ডোছ, বোমা বিস্ফোৰণৰ পৰা ৰক্ষা পোৱা মালবিকা আয়েৰ, কাশ্মীৰী নুমধা ভেঁকুৰ খেতিয়ক বিনা দেৱী, নগৰীয়া জল সংৰক্ষণবিদ কল্পনা ৰমেশ, মহাৰাষ্ট্ৰ বঞ্জৰাৰ হস্তশিল্প প্ৰচাৰক বিজয়া পাৱাৰ আৰু লেডী মেছন কালাৱতী দেৱী।

সেইদিনা তেওঁক নাৰী শক্তিপুৰস্কাৰ বঁটা দিয়া হয়। ৰাষ্ট্ৰপতি ৰামনাথ কোবিন্দে তেওঁক বাৰটা বঁটাৰ ভিতৰত এটা বঁটা প্ৰদান কৰে। নতুন দিল্লীত আন্তঃৰাষ্ট্ৰীয় নাৰী দিৱসত এই বঁটা প্ৰদান কৰা হয়।

## তথ্যসূত্ৰ
বাৰ্মিজ পৌৰাণিক কথা

**বাৰ্মিজ পৌৰাণিক কাহিনী** (ရှေးမြန်မာ့ဒဏ္ဍာရီ) হৈছে মিথ (কল্পকথা), লোককথা, কিংবদন্তী, আৰু বিশ্বাসসমূহৰ এক সংকলন, যিবোৰ ঐতিহ্যগতভাৱে বাৰ্মিজ জনগোষ্ঠীৰ দ্বাৰা বৰ্ণিত। এই কাহিনীবোৰ মৌখিকভাৱে পৰম্পৰাগতভাৱে প্ৰৱাহিত হৈছিল আৰু কদাচিৎ লিখিত ৰূপত পোৱা গৈছিল। বাৰ্মিজ পৌৰাণিক কাহিনী মূলত বৌদ্ধ পৌৰাণিক কাহিনী, হিন্দুধৰ্ম, আৰু বিভিন্ন নৃগোষ্ঠীৰ পৰম্পৰাৰ দ্বাৰা প্ৰভাৱিত। অধিকাংশ মিথ আৰু কিংবদন্তী পিউ নগৰ-ৰাজ্যসমূহৰ যুগৰ বিষয়ে; দেৱতা (আত্মা), বোধিসত্ত্ব, বীৰ, ৰজা, যোগী, আৰু বাৰ্মিজ লোককথাৰ অলৌকিক জীৱৰ জীৱন আৰু কাৰ্যকলাপৰ বিষয়ে বৰ্ণনা কৰে। বাৰ্মিজ পৌৰাণিক কাহিনী আধুনিক বাৰ্মিজ সংস্কৃতিৰ মূলভিত্তি আৰু বিভিন্ন বাৰ্মিজ আচাৰ-অনুষ্ঠানৰ উৎপত্তি আৰু গুৰুত্ব ব্যাখ্যা কৰে।

## পৌৰাণিক ইতিহাসৰ এক দৰ্শন
### সৃষ্টি তত্ত্ব
 
বাৰ্মিজ সৃষ্টি তত্ত্বৰ আটাইতকৈ প্ৰভাৱশালী গ্ৰন্থটো হ'ল **আদিকল্প** (အာဒိကပ္ပကျမ်း), যিটো বৌদ্ধধৰ্মত প্ৰামাণ্য গ্ৰন্থ নহয়, কিন্তু আগ্গঞ্ঞ সূত্ৰত ইয়াৰ সমৰ্থন পোৱা যায়। 
আৰম্ভণিতে, এটা ডাঙৰ প্ৰলয়ৰ ফলত এটা পুৰণি ব্ৰহ্মাণ্ড ধ্বংস হৈ আছিল। তাৰ পিছত, এটা নতুন কল্পৰ উৎপত্তি হয়। চাৰিজন উচ্চতম দেৱতা বা ব্ৰহ্মা (ဗြဟ္မာ) আভাস্বৰ স্বৰ্গৰ পৰা অৱতীৰ্ণ হৈ 'প্ৰভাময় সত্তা' হিচাপে প্ৰাথমিক পৃথিৱীত পুনৰ্জন্ম গ্ৰহণ কৰে। এই সময়ত, তেওঁলোকে নিজৰ দীপ্তিৰ দ্বাৰা পোহৰ যোগাইছিল, কাৰণ সেই সময়ত সূৰ্য আৰু চন্দ্ৰৰ সৃষ্টি হোৱা নাছিল। 
কিছুমান সময়ৰ পিছত, সাগৰৰ ওপৰত এটা মিঠা মৃত্তিকা উৎপন্ন হয়, যাক এই প্ৰভাময় সত্তাসকলে খাই গোটেই দীপ্তি হেৰুৱাই পেলায়। সেই সময়তেই সূৰ্য (သူရိယ), চন্দ্ৰ (စန္ဒ), আৰু নক্ষত্ৰৰ (နက္ခတ်တာရာ) জন্ম হয়। 
তেওঁলোকে ইয়াক কেন্দ্ৰ কৰি এক প্ৰকৃত শৰীৰৰ অধিকাৰী হয়। তাৰ পিছত, তেওঁলোকৰ ক্ষুধা নিৱাৰণৰ বাবে বিভিন্ন গছ-গছনি আৰু শস্যৰ সৃষ্টি হয়। অৱশেষত, তেওঁলোকে মানুহৰ ৰূপ লয়। 
### সভ্যতাৰ উৎপত্তি
মানুহে জীৱন কঠিন বুলি উপলব্ধি কৰি সমাজৰ ভিন্ন দৃষ্টিভংগী গ্ৰহণ কৰে, যাৰ ফলত বৰ্ণ প্ৰথা (အမျိုးဇာတ်စနစ်)ৰ সৃষ্টি হয়। তাৰ পিছত, তেওঁলোকে এজন জ্ঞানী ব্যক্তি মনুক সমাজৰ প্ৰথম ৰজা হিচাপে নিৰ্বাচন কৰে। তেওঁ 'মহাসম্মত' (မဟာသမ္မတမင်း) নামেৰে পৰিচিত হয়।

## তথ্যসূত্ৰ
 
শ্ৰেণী:পৌৰাণিক কথা
শ্ৰেণী:এছিয়াৰ সংস্কৃতি 
শ্ৰেণী:সংস্কৃতি 
শ্ৰেণী:ম্যানমাৰ
থিওন’ (প্ৰটিয়াছৰ কন্যা)

**থিওন’** (প্ৰাচীন গ্ৰীক: Θεονόη, ইংৰাজী: Theonoe; আক্ষৰিক অৰ্থ: 'দেৱতাৰ দৰে যাৰ মন') গ্ৰীক শ্ৰুতিকথাৰ আধাৰত এথেন্সৰ নাট্যকাৰ ইউৰিপিডিছৰ দ্বাৰা ৰচিত নাটক হেলেনৰ এটা চৰিত্ৰ। ইজিপ্তৰ ৰজা প্ৰটিয়াছ আৰু নেৰেইড ছামাথেৰ কন্যা হিচাপে তেওঁক উপস্থাপন কৰা হৈছে। তেওঁ বৰ্তমান মিচৰৰ ৰজা থিয়ক্লিমেনাছৰ ভগ্নী আছিল। তেওঁৰ নামৰ অৰ্থ হৈছে "ঈশ্বৰীয় প্ৰজ্ঞা," থিয়ছ (theós) 'দেৱতা' আৰু নোছ (nóos বা noûs) 'মন' শব্দৰ পৰা আহিছে। থিওনোৰ আগৰ নাম আছিল ইডো (Eidothea)।

## কিংবদন্তি
ইউৰিপিডিছে বৰ্ণনা কৰা শ্ৰুতিকথা মতে, পেৰিছে কেৱল তেওঁৰ স্বামী মেনেলাছৰ পৰা হেলেনৰ এটা কাল্পনিক সত্তাহে অপহৰণ কৰি নিছিল আৰু প্ৰকৃত হেলেনক দেৱতাসকলে ইজিপ্তলৈ লৈ গৈছিল৷ ইজিপ্তত থিয়ক্লিমেনছে তেওঁক বিয়া কৰাবলৈ চেষ্টা কৰিছিল, কিন্তু তেওঁ সন্মতি দিয়া নাছিল। হেলেনৰ ইচ্ছাৰ বিৰুদ্ধে থিওন'ৰ ভাতৃয়ে হেলেনক বিয়া কৰোৱাটো থিওন'ৱে বিচৰা নাছিল আৰু যেতিয়া ইজিপ্তত মেনেলাছৰ মৃত্যু হৈছিল, (ট্ৰয়ৰ পৰা ঘৰলৈ যোৱাৰ পথত সাগৰীয় ধুমুহাত পতিত হৈ), তেওঁ হেলেনক পলায়ন কৰাত সহায় কৰিছিল। থিওক্লিমেনছে থিওন’ক তেওঁৰ বিৰুদ্ধে ষড়যন্ত্ৰ কৰাৰ অভিযোগ উত্থাপন কৰি মৃত্যুদণ্ডৰ শাস্তি দিয়ে যদিও ডিঅ’স্কুৰী (হেলেনৰ ভাতৃ)সকলে হস্তক্ষেপ কৰি তেওঁৰ জীৱন ৰক্ষা কৰে। কননৰ মতে, থিওন'ৱে মেনেলাছৰ জাহাজৰ ডেকা আৰু সুদৰ্শন নাবিক কেন'পাছৰ প্ৰেমত পৰিছিল; তেওঁ অৱশ্যে তেওঁৰ অনুভৱবোৰ প্ৰকাশ কৰা নাছিল।

## তথ্য সংগ্ৰহ

শ্ৰেণী:গ্ৰীক কিংবদন্তি
ধদু মোনৰা

**ধদু মোনৰা** () বা **ডাণ্ডু মোনৰা** শ্ৰীলংকাৰ পৌৰাণিক কাহিনীত উল্লিখিত এক উৰন্ত যান, যাক ৰাৱণে ব্যৱহাৰ কৰিছিল বুলি জনবিশ্বাস আছে। কিছুমান মতে, এই যান **পুষ্পক বিমান**ৰ এক বিকল্প আছিল। শ্ৰীলংকাৰ কিছুমান স্থলীয় উপকথাত ইয়াক ৰাৱণে নিজেই নিৰ্মাণ কৰিছিল বুলি কোৱা হয়।

## ব্যুৎপত্তি
ধদু মোনৰা শব্দটো সিংহল ভাষা  (Dandu Monara) শব্দৰ পৰা আহিছে, য’ত— 
* *ඩණ්ඩු* (Dandu) মানে কাঠ বা মচলা। 
* *මෝනර* (Monara) মানে ময়ূৰ। 
সেয়ে *ধদু মোনৰা* মানে **"কাঠেৰে নিৰ্মিত ময়ূৰ-আকৃতিৰ উৰন্ত যান"**।

## পৌৰাণিক কাহিনী
কিছুমান শ্ৰীলংকাবাসীয়ে বিশ্বাস কৰে যে **ধদু মোনোৰা** ৰাৱণৰ ব্যক্তিগত বিমান আছিল, যাৰ সহায়ত তেওঁ লংকা আৰু অন্যান্য স্থানলৈ গমন কৰিছিল। 
* ৰামায়ণ অনুসৰি, ৰাৱণে সীতা অপহৰণৰ সময়ত **পুষ্পক বিমান** ব্যৱহাৰ কৰিছিল। 
* কিন্তু, শ্ৰীলংকাৰ কিছুমান উপকথাত কোৱা হয় যে ৰাৱণৰ নিজৰ নিৰ্মিত যান আছিল **ধদু মোনৰা**। 
* এই যান ময়ূৰৰ দৰে ডিজাইন কৰা হৈছিল যাতে শত্ৰুসকলে ইয়াক কোনো মহাজাগতিক চৰাই বুলি ধৰে।

## বিজ্ঞান আৰু UFO সম্পৰ্কীয় ধাৰণা
ধদু মোনোৰাৰ বিষয়ে কিছুমান আধুনিক UFO গৱেষকৰ অভিমত— 
* কিছুমান ইয়াক **প্ৰাচীন মহাজাগতিক যান** (Ancient Astronaut Theory)ৰ লগত সম্পৰ্কিত ভাবে। 
* বিমান শাস্ত্ৰ (Vimanika Shastra) অনুসৰি, ৰাৱণে বিশেষ শক্তিচালিত যান ব্যৱহাৰ কৰিছিল। 
* ঋত্বিগালা (Ritigala) পৰ্বতমালাৰ ধ্বংসস্তুপসমূহ ৰাৱণৰ বিজ্ঞান কেন্দ্ৰ আছিল বুলি জনবিশ্বাস আছে।

## সম্পৰ্কীয় স্থানসমূহ
ধদু মোনৰাৰ লগত সম্পৰ্কিত কিছুমান শ্ৰীলংকাৰ ঐতিহাসিক স্থান— 
* **ৰামবোদা** (Ramboda) - ৰাৱণৰ বিমান অৱতৰণ স্থান বুলি জনা যায়। 
* **সীতা আম্মান মন্দিৰ** (Seetha Amman Temple) - সীতাক বন্দী কৰি ৰখা স্থান। 
* **ঋত্বিগালা** (Ritigala) - ৰাৱণৰ বিজ্ঞানগাৰ বুলি ধৰা হয়।

## উপসংহাৰ
**ধদু মোনোৰা** বা **ডাণ্ডু মোনোৰা** এক পৌৰাণিক উৰন্ত যান, যাক কিছুমান UFO গৱেষকে প্ৰাচীন উন্নত প্ৰযুক্তিৰ অংশ হিচাপে গণ্য কৰে। আনহাতে, কিছুমানে ইয়াক কেৱল ৰামায়ণৰ সাংস্কৃতিক কল্পনা বুলি ভাবে।

## তথ্যসূত্ৰ

শ্ৰেণী:শ্ৰীলংকা
শ্ৰেণী:পৌৰাণিক কথা
শ্ৰেণী:ৰামায়ণ
ডেট ইজ মহালক্ষ্মী

**ডেট ইজ মহালক্ষ্মী **  () প্ৰশান্ত বৰ্মা পৰিচালিত আৰু মনু কুমাৰন আৰু পাৰুল যাদৱ প্ৰযোজিত এখন মুক্তি নোপোৱা ভাৰতীয় তেলেগু ভাষাৰ কমেডী নাট্যধৰ্মী ছবি । এইখন ২০১৪ চনৰ হিন্দী ছবি কুইনৰ পুনৰ্নিৰ্মাণ। ছবিখনত অভিনয় কৰিছে তমন্না ভাটিয়াই; সহযোগী চৰিত্ৰত অভিনয় কৰিছে শিৱানী দাণ্ডেকাৰ আৰু সিদ্ধু জোন্নালাগড্ডাই। ছবিখনৰ নিৰ্মাণৰ পৰা বিতৰণলৈকে প্ৰতিটো পৰ্যায়তে সমস্যাৰ সন্মুখীন হবলগীয়া হৈছিল, যাৰ ফলত নিৰ্মাণত বহু পলম হৈছিল আৰু শেষত মুক্তিত বাধা আহিছিল।  
## নিৰ্মাণ
২০১৪ চনৰ জুন মাহত হিন্দী ছবি কুইনৰ (২০১৪) প্ৰযোজক ভায়কম ১৮ ষ্টুডিঅ’ই আনুষ্ঠানিকভাৱে ঘোষণা কৰে যে তেওঁলোকে তেওঁলোকৰ ছবিখনৰ তামিল, তেলেগু, মালয়ালম আৰু কানাড়া সংস্কৰণৰ পুনৰ্নিৰ্মাণৰ অধিকাৰ ত্যাগৰাজনক বিক্ৰী কৰি দিছে আৰু ত্যাগৰাজনে  তেওঁৰ প্ৰডাকচন ষ্টুডিঅ’ ষ্টাৰ মুভিজৰ জৰিয়তে ছবিসমূহ নিৰ্মাণ কৰিব। ভায়কমে চুক্তিখনত এটা সতৰ্কবাণী দিছিল যে যিকোনো ছবিৰ মূল দৃশ্যগ্ৰহণ ২০১৭ চনৰ ৮ জুন তাৰিখৰ ভিতৰত আৰম্ভ হ'ব লাগিব, নহ'লে অধিকাৰ ভায়কমৰ হাতলৈ ঘূৰি যাব।  ২০১৪ চনৰ জুন মাহত এই ঘোষণাৰ কিছু দিনৰ পিছতে কেইবাজনো ভাৰতীয় পৰিচালক আৰু অভিনেত্ৰীয়ে ছবিখন কৰাৰ ইচ্ছা প্ৰকাশ কৰে যদিও ত্যাগৰাজনে কয় যে কাকো চূড়ান্ত কৰা হোৱা নাই আৰু তেওঁ এতিয়াও বিকল্পৰ বিষয়ে বিবেচনা কৰি আছে।  ২০১৪ চনৰ জুলাই মাহৰ ভিতৰত সামান্থা ৰুথ প্ৰভুৱে ছবিখনৰ মুখ্য চৰিত্ৰত অভিনয় কৰাৰ বিষয়ে আলোচনা কৰিছিল যদিও মূল চিত্ৰনাট্যখন দক্ষিণ ভাৰতীয় ভাষাসমূহৰ লগত খাপ খুৱাই লোৱাৰ ধৰণটোৰ পতিয়ন নোযোৱাত ছবিখন নাকচ কৰে। 

## তথ্য সংগ্ৰহ

## বাহ্যিক সংযোগ
* 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তেলেগু চলচ্চিত্ৰ
হায়া শ্বেলম

**হায়া শ্বেলম** (; জন্ম: ৪ ডিচেম্বৰ, ১৯৪৪, ইজৰাইলৰ জেৰুজালেমৰ) এগৰাকী লেছবিয়ান নাৰীবাদী আৰু মানৱ অধিকাৰ কৰ্মী। জেৰুজালেমৰ হিব্ৰু বিশ্ববিদ্যালয়ৰ পৰা ইতিহাস অধ্যয়নত তেওঁ স্নাতক ডিগ্ৰী লাভ কৰে। ১০০০ মহিলাৰ ভিতৰত শ্বালমক শান্তিৰ নোবেল বঁটাৰ বাবে মনোনীত কৰা হৈছিল। 

## সামাজিক সক্ৰিয়তা
মহিলা যুদ্ধ বিৰোধী আন্দোলন *উইমেন ইন ব্লেক*ত তেওঁ সক্ৰিয় ভূমিকা পালন কৰিছিল৷ তেওঁ কমিউনিটি ফৰ লেচবিয়ান ফেমিনিষ্ট (১৯৮৭) প্ৰতিষ্ঠা কৰে আৰু ক’লিচন অৱ উইমেন ফৰ জাষ্ট পিছ (১৯৮৮)ৰ সহ-প্ৰতিষ্ঠাপক হয়। শ্বেলম এনে আন্দোলন আৰু প্ৰকল্পৰ সৈতে জড়িত হৈ আছে যিয়ে নাৰীৰ বিৰুদ্ধে হিংসা প্ৰতিৰোধ, সংহতি, শান্তি প্ৰসাৰ, অহিংস প্ৰতিৰোধ আৰু সমাজত লেছবিয়ানৰ ভূমিকাক গুৰুত্ব আৰোপ কৰে। হায়া শ্বেলম মহিলা কবি মহোৎসৱ (১৯৯৬)ৰ প্ৰৱৰ্তক আৰু আয়োজক আছিল। আন্তঃৰাষ্ট্ৰীয় সমকামী আৰু সমকামী মানৱ অধিকাৰ আয়োগৰ (IGLHRC) আন্তৰ্জাতিক পৰামৰ্শদাতা ব'ৰ্ডৰ তেওঁ সদস্য আছিল। গে আৰু লেছবিয়ানৰ অধিকাৰৰ সমৰ্থনত কৰা কাম আৰু প্ৰচেষ্টাৰ স্বীকৃতি স্বৰূপে তেওঁ *গে এণ্ড লেচবিয়ান কমিউনিটিৰ কমিউনিটি প্ৰাইজ* (২০০০ চন) লাভ কৰে।

হায়া শ্বেলম বিভিন্ন সংগঠনৰ সদস্য হৈ আহিছে, যেনে- ৱমেন চেণ্টাৰ ফৰ পিছ, “কল হাইছা”ৰ সদস্য ব’ৰ্ডৰ অধ্যক্ষ আৰু নাৰীবাদী সাংস্কৃতিক কেন্দ্ৰ। ইজৰাইল আৰু আৰবৰ মাজত শান্তি আৰু ন্যায়ৰ প্ৰসাৰ আৰু সৃষ্টিৰ প্ৰচেষ্টা চলোৱা আৰু ন্যায্য শান্তি প্ৰতিষ্ঠা আৰু মানৱ অধিকাৰৰ পক্ষত থিয় দিয়াৰ ক্ষেত্ৰত মহিলাসকলক জড়িত কৰা ইজৰাইল আৰু পেলেষ্টাইনী মহিলাৰে গঠিত ক’লিচন অৱ উইমেন ফৰ জাষ্ট পিছৰ কামৰ সৈতেও তেওঁ জড়িত। হায়া শ্বেলমে কয় যে "আমি এনে এক কঠোৰ পৰিৱৰ্তন সাধন আৰু কাৰ্যকৰী কৰিব লাগিব যিয়ে নাৰী ভাষাক সংহতি, শান্তি আৰু নাৰীৰ অধিকাৰৰ বিৰুদ্ধে হিংসা সম্পৰ্কীয় বিষয়সমূহ ভাঙি পেলাবলৈ আৰু মোকাবিলা কৰিবলৈ সক্ষম কৰিব।"

## References

শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
হিলানা চেডাৰাছ

**ডাঃ হিলানা চেডাৰাছ**, জন্ম: ১৯০৪ চন আৰু মৃত্যু: ১৯৯৮ চন, কপটিক ইজিপ্তৰ এগৰাকী চিকিৎসক আছিল। তেওঁ ইজিপ্তত চিকিৎসক হোৱা প্ৰথমগৰাকী মহিলা। 

## শিক্ষা
প্ৰাথমিক শিক্ষা সমাপ্ত কৰাৰ পিছত হিলানা চেডাৰছে "মাদ্ৰাছেট আল ছানেয়াহ" (কাইৰোৰ এখন ছোৱালীৰ বৰ্ডিং স্কুল)ত নামভৰ্তি কৰে। পিছলৈ তেওঁ শিক্ষক প্ৰশিক্ষণ বিশ্ববিদ্যালয়লৈ যায়, য’ত ২ বছৰৰ পিছত (১৯২২ চনত) তেওঁ বৃত্তি লাভ কৰে আৰু আন ৫ গৰাকী ইজিপ্তৰ মহিলা ছাত্ৰীৰ সৈতে গণিত অধ্যয়নৰ বাবে লণ্ডনলৈ পঠিওৱা হয়। জৈনাব কামেলৰ সৈতে তেওঁক ইংলেণ্ডত অধ্যয়নৰ বাবে পঠোৱা প্ৰথমগৰাকী ইজিপ্তৰ মহিলা ছাত্ৰী হিচাপে গণ্য কৰা হৈছিল। লণ্ডন স্কুল অৱ মেডিচিনতো নামভৰ্তি কৰি প্ৰমাণিত চিকিৎসক হৈ ১৯৩০ চনত ডক্টৰেট ডিগ্ৰী সমাপ্ত কৰে। 
## কেৰিয়াৰ
ডাঃ চেডাৰছে ইজিপ্তলৈ উভতি আহি ইজিপ্তৰ প্ৰথমগৰাকী মহিলা চিকিৎসক হিচাপে পৰিগণিত হয়। কাইৰোৰ কিচেনাৰ হাস্পতালত (শ্বৌব্ৰা জেনেৰেল হস্পিতাল) কাম কৰিছিল, কপটিক হাস্পতালত অস্ত্ৰোপচাৰৰ কাম কৰিছিল। 
ব্যক্তিগত ক্লিনিক এখনো খুলিলে। প্ৰসূতি আৰু স্ত্ৰীৰোগ বিজ্ঞানত তেওঁ বিশেষজ্ঞ চিকিৎসক আছিল। 
## অৱসৰ
ডাঃ চেডাৰাছে সত্তৰৰ দশকত অৱসৰ গ্ৰহণ কৰিছিল। অৱসৰ লোৱাৰ পিছত শিশুৰ বাবে গল্প আৰু কিতাপ অনুবাদৰ কামত নিজকে উৎসৰ্গা কৰিছিল। ডাঃ চেডাৰাছ নিস্বাৰ্থতা আৰু উদাৰতাৰ বাবে সুপৰিচিত আছিল আৰু অনাথ আৰু অনাথ আশ্ৰমৰ প্ৰতি তেওঁৰ অন্তৰত সহানুভূতি আছিল। গোটেই জীৱনত তেওঁ তেওঁৰ বিশাল সম্পদৰ বেছিভাগেই সকলো ধৰণৰ দাতব্য কামত দান কৰিছিল। 
### মৃত্যু
১৯৯৮ চনত ডাঃ চেডাৰছৰ মৃত্যু হয়।
## বাহ্যিক সংযোগ
*Coptic Medical Society UK 

## তথ্য সূত্ৰ

শ্ৰেণী:প্ৰথম মহিলা চিকিৎসক
শ্ৰেণী:ইজিপ্তৰ ব্যক্তি
শ্ৰেণী:মৃত ব্যক্তি
ভিভিয়ান ছিলভাৰ

**ভিভিয়ান ছিলভাৰ** () কানাডা-ইজৰাইলৰ শান্তি কৰ্মী আৰু মহিলা অধিকাৰ কৰ্মী। ২০২৩ চনত হামাছৰ নেতৃত্বত ইজৰাইলৰ ওপৰত হোৱা আক্ৰমণৰ সময়ত বে'ৰি হত্যাকাণ্ডত তেওঁক হত্যা কৰা হৈছিল। 

## প্ৰাৰম্ভিক জীৱন আৰু শিক্ষা
ভিভিয়ান ছিলভাৰৰ কানাডাৰ মেনিটোবাৰ উইনিপেগত জন্ম হৈছিল ।

১৯৬৮ চনত কলেজৰ জুনিয়ৰ বৰ্ষত ছিলভাৰে প্ৰথমবাৰৰ বাবে ইজৰাইল ভ্ৰমণ কৰিছিল।জেৰুজালেমৰ হিব্ৰু বিশ্ববিদ্যালয়ত বিদেশত অধ্যয়ন কৰি মনোবিজ্ঞান আৰু ইংৰাজী সাহিত্য অধ্যয়ন কৰে। ছিলভাৰ উত্তৰ আমেৰিকাৰ ইহুদী ছাত্ৰ নেটৱৰ্কৰ সৈতেও বহু পৰিমাণে জড়িত আছিল, য'ত তেওঁ ১৯৭২ চনৰ পৰা ইহুদী ছাত্ৰ প্ৰেছ সেৱাৰ প্ৰশাসক আছিল। এই ক্ষমতাত ছিলভাৰে ইজৰাইল-পেলেষ্টাইন সম্পৰ্কৰ বিষয়ে প্ৰবন্ধ প্ৰকাশ কৰিবলৈ আৰম্ভ কৰে। কলেজৰ ছিনিয়ৰ বৰ্ষত ছিলভাৰে তেওঁৰ কেম্পাছত ষ্টুডেণ্ট জায়নিষ্ট এলায়েন্সৰ সহ-প্ৰতিষ্ঠাপক হয় আৰু তাৰ পিছত সেই বছৰ মণ্ট্ৰিয়েলত অনুষ্ঠিত হোৱা ষ্টুডেণ্ট জিয়নিষ্ট এলায়েন্সৰ ৰাষ্ট্ৰীয় সন্মিলনলৈ আমন্ত্ৰণ জনোৱা হয়।

১৯৭৩ চনত ছিলভাৰ আৰু শ্বিফ্ৰা ব্ৰনজনিক ইহুদী মহিলাৰ প্ৰথম ৰাষ্ট্ৰীয় সন্মিলনৰ আয়োজন কৰে।

## সক্ৰিয়তা
১৯৭৪ চনত ছিলভাৰ ইজৰাইললৈ প্ৰব্ৰজন কৰে আৰু হাবোনিম ড্ৰ'ৰ আন্দোলনৰ অংশ হিচাপে কিবুটজ গেজাৰৰ সদস্য হয়। গেজাৰত তেওঁ কিবুটজৰ সম্পাদিকা হয় আৰু তেনে কৰা কেইগৰাকীমান মহিলাৰ ভিতৰত অন্যতম হিচাপে বিবেচিত হয়৷ পিছলৈ তেওঁ সম্প্ৰদায়টোৰ অধ্যক্ষ হয়। কেতিয়াবা লিংগ নীতি মানি চলিবলৈ অস্বীকাৰ কৰা আৰু পৰম্পৰাগতভাৱে পুৰুষৰ কাম, যেনে-নিৰ্মাণৰ তদাৰক কৰা, লোৱাৰ বাবে কিবুটজৰ ভিতৰৰ পৰা উৎসাহ লাভ কৰে। ছিলভাৰৰ প্ৰাৰম্ভিক সক্ৰিয়তাই ইজৰাইলী সমাজত নাৰীৰ অধিকাৰ আৰু লিংগ বৈষম্যৰ ওপৰত গুৰুত্ব আৰোপ কৰিছিল। ইয়াৰ বাবে ১৯৮১ চনত তেওঁ ইউনাইটেড কিবুটজ আন্দোলনৰ লিংগ সমতা উন্নত কৰাৰ বিভাগ প্ৰতিষ্ঠা কৰে। তেখেতে নেচেটৰ ভিতৰত মহিলাৰ কৰ্ম আৰু অৰ্থনীতি উন্নতিৰ উপ-সমিতি৷ তেওঁ নিউ ইজৰাইল পুঁজি আৰু শ্বাটিলৰ পৰিচালনা সমিতিতো কাম কৰিছিল।

## তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
হোৱাইট ৰেইনবো

**হোৱাইট ৰেইনবো **  (**শ্বেত** নামেৰেও পৰিচিত; ) 
২০০৫ চনৰ ধৰণ মান্দ্ৰায়াৰৰ দ্বাৰা পৰিচালিত এখন ভাৰতীয় হিন্দী আৰু ইংৰাজী ভাষাৰ ছবি আৰু ইয়াত সোণালী কুলকাৰ্ণী, অমৰদ্বীপ ঝা, শামীম শেইখ আৰু অমৰুতা সুভাষে অভিনয় কৰিছে। ছবিখনত বৃন্দাবনৰ বিধৱাসকলৰ বিষয়ে; যিসকল মহিলাই কম বয়সতে বিয়া হৈ গৈছে; অসুস্থতাৰ বাবে স্বামীক হেৰুৱাইছে আৰু বগা কাপোৰ পিন্ধি পৰলোকত স্বামীৰ সৈতে মিলন হবলৈ অপেক্ষা কৰি আছে। এই মহিলাসকলৰ কেইবাগৰাকীকো দ্বিতীয় বিবাহ নাকচ কৰাৰ পিছত ঘৰৰ পৰা ওলাই আহিবলৈ বাধ্য কৰোৱা হৈছিল। ছবিখনত চাৰিগৰাকী বেলেগ বেলেগ বিধৱাৰ কাহিনী বৰ্ণনা কৰা হৈছে।

২০১৩ চনত লিণ্ডা মন্দ্ৰায়ৰে দ্য হোৱাইট ৰেইনবো প্ৰজেক্ট প্ৰতিষ্ঠা কৰে, যিয়ে বৃন্দাবনৰ বিধৱাসকলক পুনঃব্যৱহৃত শাড়ীৰ পৰা হাতেৰে নিৰ্মিত কাপোৰ আৰু আনুষংগিক সামগ্ৰী তৈয়াৰ কৰাত সহায় কৰে।
## নিৰ্মাণ
লিণ্ডা মান্দ্ৰায়াৰে প্ৰথমে বৃন্দাবনৰ বিধৱাসকলৰ বিষয়ে গ্ল'ৰিয়া ৱেলানৰ হোমলেচ ৱৰ্ল্ডৰ পৰা জানিব পাৰিছিল আৰু তেওঁৰ স্বামী ধৰণ মান্দ্ৰায়াৰে বিধৱাসলৰ ওপৰত এখন ছবি নিৰ্মাণ কৰাৰ সিদ্ধান্ত লৈছিল।

ধৰন মান্দ্ৰায়াৰে অনুভৱ কৰিছিল যে বিধৱাসকলৰ মাজত সন্মুখত এটা দীঘলীয়া জীৱন পৰি আছে। ১৯৯৯ চনত বৃন্দাবন বিধৱাসকলৰ বিষয়ে নিৰ্মিত ছবি ৱাটাৰৰ শ্বুটিং বন্ধ হোৱাৰ পিছত এই ছবিখনৰ নিৰ্মাণ আৰম্ভ হয়। বৃন্দাবনলৈ যাবলৈ বাধ্য হোৱা এজনী ১৩ বছৰীয়া বিধৱাৰ বিষয়ে পঢ়ি মান্দ্ৰায়াৰে এই ছবিখন নিৰ্মাণ কৰিবলৈ অনুপ্ৰাণিত হৈছিল।

## তথ্য সংগ্ৰহ

## টোকা

## বাহ্যিক সংযোগ
* 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ইংৰাজী চলচ্চিত্ৰ
শ্ৰেণী:২০০৬ বৰ্ষৰ চলচ্চিত্ৰ
ৰশ্মি উৰ্ধ্বৰ্দেশ

**ৰশ্মি উৰ্ধ্বৰ্দেশ**  জন্ম **ৰশ্মি ৰানাদে** (, জন্ম প্ৰায় ১৯৫৯) ;এগৰাকী ভাৰতীয় স্বয়ংচল অভিযন্তা। ভাৰতীয় অটোমোটিভ ৰিচাৰ্চ এছ’চিয়েশ্যনৰ সঞ্চালিকা। ২০২০ চনৰ মাৰ্চ মাহত তেওঁ নাৰী শক্তিৰ সন্মান লাভ কৰে।

## জীৱন
ৰশ্মি উৰ্ধ্বৰদেশে ১৯৫৯ চনত নাগপুৰত জন্মগ্ৰহণ কৰিছিল। ১৯৭৭ চনত, তেওঁ নাগপুৰৰ বিশ্বেশ্বৰাইয়া ৰাষ্ট্ৰীয় প্ৰযুক্তিবিদ্যা প্ৰতিষ্ঠানত (VNIT) বিদ্যুৎ প্ৰযুক্তিবিদ্যাৰ অধ্যয়ন কৰিবলৈ বাছনি কৰে আৰু তাৰ পাছত পুনেৰ ইঞ্জিনিয়াৰিং কলেজ (COEP)ৰ পৰা স্বয়ংচল প্ৰযুক্তিবিদ্যাৰ স্নাতকোত্তৰ সম্পন্ন কৰে। সেই সময়ত, ভাৰতত এগৰাকী মহিলাৰ বাবে এই ধৰণৰ অধ্যয়ন বাছনি কৰাটো অস্বাভাৱিক আৰু প্ৰত্যাহ্বানজনক আছিল, কাৰণ ইঞ্জিনিয়াৰিং মহাবিদ্যালয়সমূহত মহিলাৰ সংখ্যা কম আছিল (আৰু বেছি শৌচাগাৰ নাছিল) আৰু স্বয়ংচল প্ৰযুক্তিবিদ্যা সাধাৰণতে পুৰুষৰ আধিপত্য থকা ক্ষেত্ৰ আছিল। 

ইলেক্ট্ৰনিক ইঞ্জিনিয়াৰিঙৰ প্ৰশিক্ষণ লৈ পৰীক্ষামূলক মেচিনৰ হাইড্ৰলিক্স আৰু তাৰ পিছত নিৰ্গমন নিয়ন্ত্ৰণৰ বাবে নিয়ন্ত্ৰণ প্ৰস্তুত কৰাত সহায় কৰিছিল। নিৰ্গমন অধ্যয়ন কৰা প্ৰথমটো ভাৰতীয় পৰীক্ষাগাৰত নিৰ্গমন জোখাৰ পদ্ধতি প্ৰস্তুত কৰাত সহায় কৰিছিল। তেখেতৰ বিশেষজ্ঞতাৰ ক্ষেত্ৰসমূহ হ'ল অটোমোটিভ সুৰক্ষা, নিৰ্গমন আৰু পৰিৱেশৰ বায়ুৰ মান (AQM), ই-মবিলিটি, বহনক্ষম পৰিবহণ, বাহন নিয়ন্ত্ৰণ, সমন্বয় আদি।

ছোৱালী হিচাপে খেলৰ প্ৰতি আগ্ৰহী আছিল, ছিটাৰ বজাবলৈ শিকিছিল আৰু সময়ত তেওঁ নিজৰ ৰাজ্যৰ বাবে ব্ৰীজত চেম্পিয়ন হৈছিল।
২০১৪ চনত ভাৰতীয় অটোমোটিভ ৰিচাৰ্চ এছ'চিয়েচনৰ পৰৱৰ্তী সঞ্চালিকা হিচাপে নিৰ্বাচিত হয়।

২০১৯ চনত তেওঁৰ কৰ্মৰাজি বাবে ভাৰতৰ মহিলাৰ বাবে সৰ্বোচ্চ বঁটাৰে স্বীকৃতি লাভ কৰে আৰু ২০২০ চনৰ মাৰ্চ মাহত ভাৰতৰ ৰাষ্ট্ৰপতি ৰামনাথ কোবিন্দে অটোমোটিভ গৱেষণা আৰু উন্নয়নৰ ৩৫ বছৰীয়া কামক স্বীকৃতি দি নাৰী শক্তিপুৰস্কাৰ প্ৰদান কৰে। সেই সময়ত তেওঁৰ ঘৰ পুনেত আছিল গতিকে তেওঁ দিল্লীত ৰাষ্ট্ৰপতি ভৱন সাংস্কৃতিক কেন্দ্ৰত বঁটা লাভ কৰিবলৈ যাত্ৰা কৰিছিল। মহিলা সবলীকৰণৰ বাবে ব্যতিক্ৰমীভাৱে কাম কৰা মহিলাসকলক এই বঁটা প্ৰদান কৰা হয়। অনুষ্ঠানৰ পিছত উৰ্ধ্বৰ্দেশে ভাৰতৰ অশিক্ষিত মহিলাসকলৰ বহুলাংশে অনাবৃত সম্ভাৱনাক লক্ষ্য কৰি এই ক্ষেত্ৰত প্ৰধানমন্ত্ৰী নৰেন্দ্ৰ মোডীক প্ৰশংসা কৰে।
ৰশ্মি উৰ্ধ্বৰেশ্বে হৈছে এছ এ ই ইণ্ডিয়াৰ আগন্তুক সভাপতি।

## ব্যক্তিগত জীৱন
তেওঁৰ স্বামী হেমন্ত উৰ্ধ্বৰেশো এজন অভিযন্তা। তেওঁৰ পত্নী ছমাহ জাৰ্মানীত থকাৰ সময়ত তেওঁলোকৰ চৈধ্য মহীয়া সন্তান সাৰং উৰ্ধৰেশ্বেৰ যত্ন লৈছিল।

## তথ্যসূত্ৰ
বাংলা ভাষাৰ মহিলা কবি

**[[বাংলা ভাষা]]ৰ মহিলা [[কবি]]**সকলে বাংলা সাহিত্যত গুৰুত্বপূৰ্ণ অৱদান আগবঢ়াইছে। প্ৰাচীন কালৰ পৰা আধুনিক সময়লৈকে বহু মহিলা কবিয়ে সমাজ, প্ৰেম, বিদ্ৰোহ, আৰু নাৰীবাদৰ বিষয়বস্তু লৈ কবিতা ৰচনা কৰিছে।

## প্ৰাচীন আৰু মধ্যযুগৰ মহিলা কবি
বাংলা ভাষাৰ প্ৰথম মহিলা কবি হিচাপে **চন্দ্ৰাৱতী**ৰ নাম বিশেষভাৱে উল্লেখযোগ্য। তেওঁ ১৬শ শতিকাৰ কবি। তেওঁ *ৰামায়ণ* কাব্যৰ এক সংস্কৰণ লিখিছিল। মধ্যযুগত মহিলা কবিৰ সংখ্যা সীমিত আছিল, কাৰণ সেই সময়ত নাৰীৰ লিখাৰ সুযোগ কম আছিল। তদুপৰি **খনা**ই জ্যোতিষবিদ্যাৰ ওপৰত খ্যাতনামা *খনাৰ বচন* ৰচনা কৰিছিল।

## ঊনবিংশ আৰু বিংশ শতাব্দীৰ মহিলা কবি
* **[[কামিনী ৰায়]]** (১৮৬৪-১৯৩৩) — বাংলা ভাষাৰ প্ৰথম আধুনিক মহিলা কবি। তেওঁৰ কাব্যগ্ৰন্থসমূহ হ'ল :
** আলো ও ছায়া (১৮৮৯) 
** নিৰ্মাল্য (১৮৯১) 
** মাল্য ও নিৰ্মাল্য (১৯১৩) 
* **[[ছুফিয়া কামাল]]** (১৯১১-১৯৯৯) — নাৰীবাদী আৰু সমাজসচেতন কবি আছিল। তেওঁৰ কাব্যগ্ৰন্থসমূহ হ'ল :
** কেয়া ফুল (১৯৩৭) 
** মায়াৰ কাফন (১৯৫১) 
** উপৰবাস (১৯৬৫) 
* **নজিবুন নেছা** — তেওঁ সমাজ আৰু নাৰীৰ অৱস্থাৰ বিষয়ে কবিতা লিখিছিল। 
* **[[সৰোজিনী নাইডু]]** (১৮৭৯-১৯৪৯) — "নাইটিঙ্গেল অফ ইণ্ডিয়া" বুলি জনাজাত। 
* **স্বৰ্ণবালা সৰকাৰ**— বিশিষ্ট সাহিত্যিক। 
* **[[মৈত্ৰেয়ী দেৱী]]**— কবি আৰু লেখিকা, *ন হন্যতে*ৰ ৰচয়িতা। 
* **[[স্বৰ্ণকুমাৰী দেৱী]]** — ১৮শ শতকৰ উল্লেখযোগ্য কবি। 
* **কুসুমকুমাৰী দাস** — জনপ্ৰিয় কবি। 
* **আজিজুন্নেছা খাতুন**— প্ৰসিদ্ধ কবি আৰু সাহিত্যিক। 
* **মহমুদা খাতুন চিদ্দিকা** — সমাজ আৰু নাৰীবাদৰ ওপৰত লিখা কবি।

## আধুনিক আৰু সমসাময়িক মহিলা কবি
* **[[তছলিমা নাছৰিন]]** (জন্ম ১৯৬২) — বিতৰ্কিত আৰু বিদ্ৰোহী কবি হিচাপে পৰিচিত। তেওঁৰ কাব্যগ্ৰন্থসমূহ হ'ল : 
** আমাৰ মেয়েবেলা
** নীল যাত্ৰা
* **[[নৱনীতা দেৱসেন]]** (১৯৩৮-২০১৯) — আধুনিক বাংলা কবিতাৰ অন্যতম কবি, যাৰ উল্লেখযোগ্য কাব্য গ্ৰন্থখনৰ নাম হ'ল *আমি অনুপম*। 
* **মন্দাক্ৰান্তা সেন** —সাম্প্ৰতিক সময়ৰ শক্তিশালী কবি। 
* **মল্লিকা সেনগুপ্তা** — বিদ্ৰোহ আৰু নাৰীবাদৰ ওপৰত লিখা কবি। 
* **[[কবিতা সিনহা]]** — প্ৰসিদ্ধ সাহিত্যিক আৰু কবি। 
* **শতৰূপা সান্যাল** — সমসাময়িক মহিলা কবি। 
* **যশোধৰা ৰায় চৌধুৰী** — আধুনিক কবি। 
* **লিলি চক্ৰৱৰ্তী** — কবিতা আৰু গল্প লিখা সাহিত্যিক। 
* **[[অনিতা অগ্নিহোত্ৰী]]** — সমসাময়িক সাহিত্যিক। 
* **অনুত্তমা বেনাৰ্জী** —সমসাময়িক কবি। 
* **মানকুমাৰী বসু** — প্ৰসিদ্ধ সাহিত্যিক। 
* **ৰাজলক্ষ্মী দেৱী ভট্টাচাৰ্য** — কবি আৰু লেখিকা। 
* **গৌৰী ধৰ্মপাল** — আধুনিক কবি। 
* **মেহেৰুন নেছা** — সমসাময়িক কবি। 
* **গীতা মেঘালী** — সমসাময়িক কবিৰ মাজত উল্লেখযোগ্য। 
* **মৌচুমী বন্দ্যোপাধ্যায়** — সমসাময়িক কবিৰ মাজত উল্লেখযোগ্য।

## উপসংহাৰ
বাংলা সাহিত্যত মহিলা কবিসকলে এক গুৰুত্বপূৰ্ণ ভূমিকা গ্ৰহণ কৰিছে। তেওঁলোকৰ কবিতাত সমাজ, প্ৰেম, নাৰীবাদ, আৰু বিদ্ৰোহৰ বহুবিধ বিষয় স্থান পাইছে। 
## তথ্যসূত্ৰ


শ্ৰেণী:কবি
শ্ৰেণী:নাৰীবাদী
শ্ৰেণী:সাহিত্য
শ্ৰেণী:সাহিত্যিক
শ্ৰেণী:বঙালী ব্যক্তি